“DAĆEMO BORAVIŠNE DOZVOLE”: Francuska od utorka izdala čak 10500 boravišnih dozvola po osnovu privremene zaštite\nOd početka ruske invazije po osnovu privremene zaštite izdato je oko 10.500 boravišnih dozvola širom zemlje. Vlasti, kao i udruženja, očekuju povećanje i dolazaka izbeglica i obezbeđivanje smeštaja narednih dana, obzirom da je već tri i po miliona Ukrajinaca napustilo svoju zemlju. Francuska se, kažu, sprema da primi i 100.000 izbeglica, a njima se pružaju adekvatni uslovi i sve ponude za privatni smeštaj biće proverene da ne bi dolazilo do neprijatnosti. Francuska je otpočetka bila uz Ukrajinu i pružala pomoć, u ponedeljak je poslala Ukrajini donaciju u vidu medicinske i kompjuterske opreme i tridesetak agregata u vrednosti od 2,4 miliona evra, piše Liberation.\nOd početka rata, „više od 26.000 Ukrajinaca koji su bežali od ruske invazije ušlo je na teritoriju Francuske“, prema najnovijim podacima koje je u utorak objavio Jean Castex. Ukupno treba uzeti sa oprezom jer su mnogi od njih, za koje je Francuska bila samo tranzitna zemlja, želeli da stignu do Španije, Portugala ili Velike Britanije. „Moći ćemo da kvantifikujemo one koji žele da ostanu u Francuskoj tek kada sve vratimo u privremenu zaštitu“, objašnjava Didier Leschi, generalni direktor francuske kancelarije za imigraciju i integraciju. Od utorka je širom zemlje izdato oko 10.500 boravišnih dozvola po osnovu privremene zaštite. Od tri i po miliona Ukrajinaca koji su pobegli od rata, više od dva miliona našlo je utočište u Poljskoj, svojoj prvoj zemlji.\nOd 4. marta, kada je otvoren centar za ljude koji su izbegli iz Ukrajine, glavnog prihvatnog sistema u Francuskoj koji se sada nalazi u Porte de Versailles oko 5.000 Ukrajinaca koji nameravaju da ostanu u Francuskoj podržano je od strane France Terre d’ Asile udruženje za pronalazak smeštaja – njih oko 1.000 smešteno je van Pariza. U ponedeljak su prefekture popisale 87.000 smeštajnih jedinica, uključujući 68.000 pojedinaca – ova cifra ostaje da se proveri jer ponude pojedinaca mogu biti neprihvatljive.\nTagovi: Francuska - izbeglice - pomoć - ukrajina


5 evra za Evropu: nema Šengen vize ali stiže Šengen karta - Putuj Sigurno\n5 evra za Evropu: nema Šengen vize ali stiže Šengen karta\nPutujSigurno » Magazin » Vesti » 5 evra za Evropu: nema Šengen vize ali stiže Šengen karta\nIzgleda da će za putovanje u zemlje Šengena uskoro biti potrebno da izdvojite 5 evra koliko će koštati Šengen karta. Ovo nije nova vrsta vize niti zamena za vizu kako kaže Evropska komisija. EK predlaže da se uvede sistem ETIAS tj. EU sistem za informacije i odobravanje putovanja, kojim će se pojačati bezbednosna provera ljudi koji putuju u Šengen zonu, a koji nisu deo iste. Evo o čemu se tačno radi i šta je Šengen karta.\nŠengen karta će se izdavati na period od 5 godina i koštaće 5 evra za sve starije od 18 godina. Maloletnici neće plaćati naknadu, a Šengen karta će se naručivati online, pri čemu proces ne bi trebalo da traje duže od 10 minuta sa svim popunjenim formularima. Pasoš je jedini lični dokument koji je neophodan za sam proces dobijanja karte.\nPredlog Evropske komisije je da se poveća efikasnije upravljanje spoljnim granicama EU, čime se automatski povećava nivo unutrašnje bezbednosti. Kako je još u septembru najavio predsednik Evropske Komisije, ETIAS sistem će omogućiti da EU unapred zna ko putuje kroz Evropu, pre nego što uopšte stigne, a bez dugih procesa izdavanja viza.\nOvo će biti važan metod da se suzbiju nelegalne migracije pošto carinska kontrola može unapred da očekuje pokušaj prelaska granice nepobodobnih putnika zemalja trećeg sveta koji bi inače putovali bez šengenske vize. Na taj način bi se van granica EU zadržala lica koja bi mogla biti opasna po bezbednost samih šengenskih država.\nJoš uvek nije poznato kada će stupiti na delo sistem ETIAS i Šengen karte, ali ćemo vas blagovremeno o svemu obavestiti kroz Putuj Sigurno vesti. Do tada pročitajte iskrena iskustva naših putnika u Evropi i na drugim destinacijama.


Toni: Novak bio nezaustavljiv, kompletniji od Rodžera - B92\nToni: Novak bio nezaustavljiv, kompletniji od Rodžera\nToni Nadal od naredne godine neæe se nalaziti u boksu Rafaela Nadala, pošto je posle više od dve decenije odluèio da se posveti radu sa decom.\nIzvor: B92 sreda, 27.12.2017. | 16:55 -> 17:05\nDugogodišnji trener jednog od najboljih igraèa na svetu, prièao je o Novaku, Rafaelu i Rodžeru, kao trojici igraèa koji su najbolji u istoriji tenisa.\n"Rafael je najbolji u istoriji na šljaci, Federe na travi, a Ðokoviæ na betonu", rekao je Toni Nadal, a prenosi španski portal "Canal4Diario".\nPored toga, Toni je istakao da je Ðokoviæ pre dve sezone bio nezasutavljiv i kompletniji igraè od Rodžera Federara.\n"Ðokoviæ je pre dve godine bio nezaustavljiv, njegova igra je bila kompletnija od Federerove. Taèno je da je Rodžer imao sjajnu godinu, ali kada je Rafa igrao protiv Novaka, nisam znao koju taktiku da koristim", istakao je Toni.\nPoznato je da Toni veoma ceni srpskog tenisera, pa je tako i dobro znana anegdota koju je stric Rafaela Nadala isprièao ranije. Naime, Toni je video mladog, nepoznatog, Ðokoviæa kako trenira sa Huanom Monakom i samo mu je malo bilo potrebno kako bi Rafi rekao "Rafa, imamo problem", aludirajuæi na igru našeg igraèa.\n"Igranje sa Federerom i Ðokoviæem nikada nisu sreæna okolnost, ali su dobra za tenis. Oni su jedne druge gurali da rade naporno, podižu nivo igre i treniraju napornije, pošto su znali da im taj najbolji udarac možda neæe biti dovoljan za pobedu", istakao je Toni.\nPrvi trener "Bika sa Maljorke" biæe Karlos Moja, dok æe se Toni posvetiti radu sa decom u teniskoj akademiji, dok nije odbacio moguænost da trenira nekog drugog.


Sajam zapošljavanja šansa za 330 lica (VIDEO) – ZoomUe\nSajam zapošljavanja šansa za 330 lica (VIDEO)\nby Vesna Đurović · Published 13 априла, 2017 · Updated 13 априла, 2017\nUŽICE- Na ovogodišnjem Sajmu zapošljavanja koji se danas održava u Gradskom kulturnom centru u Užicu učestvuje 25 poslodavaca iz Užica,Čajetine,Požege,Nove Varoši i Arilja koji su iskazali potrebu za 330 radnika.\nDirektorka filijale Nacionalne službe za zapošljavanje u Užicu Zorica Milošević isztakla je da su poslodavci iz oblasti prehrambene,metalske,mašinske,tekstilne i prerađivačke industrije i iz različitih uslužnih delatnosti.\nSajam je mera koja ima najbolje efekte pri zapošljavanju.Zbog toga se organizuju dva puta godišnje u cilju poboljšanja situacije na tržištu rada i smanjenju nezaposlenosti na teritoriji Zlatiborskog okruga, istakla je Miloševićeva.\nSajam je otvorio predsednik Skupštine grada Užica Branislav Mitrović koji je naglasio da je Sajam zapošljavanja rezultat dobrog partnerskog odnosa NSZZ,Ministarstva rada i grada Užica.\n„Grad je 2015.godine zajedno sa filijalom NSZZ izdvojio preko 15 miliona dinara za podsticanje zapošljavanja,dok ove godine je taj iznos povećana na preko 20 miliona dinara“,rekao je Mitrović i najavio da će ovih dana biti raspisana 4 konkursa za samozapošljavanje,davanje subvencija poslodavcima za zapošljavanje,javni radovi i stručna praksa preko kojih će mogućnost pronalaska posla doboti 142 nezaposlena lica.\nTags: nszpredsednik Skupštine grada Užica Branislav Mitrovićsajam zaposljavanjauzice\nby branko · Published 25 децембра, 2014\nZvrko i Robija po četvrti put (VIDEO)\nNext story Preminuo Đorđe Pilčević, novinar i publicista iz Užica\nPrevious story Nova moba za gondolu 1. maja


Sektorske grupe - Eunors.org\nYou are here: Početna / O NAMA / Sektorske grupe\nSektorske grupe okupljaju EEN partnere koji žele da udruže snage i pruže ciljane usluge preduzećima u datom sektoru, te igraju značajnu ulogu u kvalitetu i uspješnosti rada Mreže u cjelini. EEN partneri se uključuju u rad sektorskih grupa u skladu sa značajem datih sektora za regiju iz koje dolaze. Sektorske grupe kombinuju međunarodnu poslovnu ekspertizu sa poznavanjem lokalnog trišta, kako bi podrška bila prilagođena potrebama preduzeća.\nGlavni zadatak svih 17 sektorskih grupa je da spajaju ponudu i potražnju, odnosno preduzeća iz različitih zemalja, koja djeluju u istom, sličnom ili komplementarnom sektoru.\nOsnovne aktivnosti grupa obuhvataju tri kategorije: usluge povezivanja, obezbjeđivanje povratnih informacija od malih i srednjih preduzeća za potrebe politika i druge aktivnosti.\nSektorske grupe podržavaju ključne aktivnosti Mreže pružajući tri osnovne usluge:\nPodrška ostvarivanju poslovne saradnje,\nPodrška inovacijama, primarno kroz transnacionalni transfer tehnologija i iskorištavanje rezultata istraživačkog rada,\nPodrška istraživačkom radu, uglavnom kroz podršku i savjetovanje preduzećima zainteresovanim za učešće u Horizont 2020 programima i projektima.\nOsim toga, sektorske grupe po potrebi:\nOrganizuju tematske radionice ili interne obuke za Mrežu,\nSarađuju sa klasterima u prekograničnom kontekstu,\nSarađuju sa nacionalnim kontakt – tačkama za EU programe,\nSarađuju sa pružaocima usluga korisnicima SME instrumenta,\nSarađuju sa trećim stranama,\nKreiraju publikacije (katalozi profila kompanija, studije, …).\nOsim toga članovi sektorskih grupa takođe pružaju i druge usluge za koje se ukaže potreba ili koje traže korisnici, npr. da se uz uslugu povezivanja pruži i podrška korisnicima u pronalaženju finansijskih sredstava za njihov razvoj.\nS obzirom na značajan potencijal za interakciju između sektorskih grupa koje obuhvataju različite, ali kompatibilne sektore, grupe organizuju i zajedničke aktivnosti poput poslovnih susreta koji okupljaju na jednom mjestu aktere iz različitih sektora.


Kavarić: Opet bi mogli da imamo do 700 zaraženih dnevno - PV Informer Kavarić: Opet bi mogli da imamo do 700 zaraženih dnevno - PV Informer\n2 meseca pre 264 pregleda Izvor: RTCG\nOn je u Jutarnjem programu TVCG rekao da je svjesno saopštio da bi bio zadovoljan kad bi vakcinacija bila obavezna u Crnoj Gori.\nKaže da vakcine čekaju na građane, uprkos konstantnim apelima i pozivima za vakcinaciju.\n„Kampanja je dobra ona koja daje rezultate, koja je uspjela. Optimalno je da se u ovom trenutku vakciniše deset do 15 hiljada dnevno, da bismo stigli do 85 odsto imunizovanog stanovništva“, rekao je Kavarić.\nKampanju ne mogu da promovišu samo ljekari i zdravstveno osoblje, već da je potrebno da se uključe svi.\nNa pitanje može li nam se dogoditi scenario iz 2020. godine, Kavarić ukazuje da rast postoji, te da je to za očekivati.\n„Kad krenu cifre sadašnjim trendom može se desiti da sredinom ili krajem avgusta imamo 600 do 700 inficiranih dnevno, te da ćemo opet imati određeni procenat pacijenata sa teškom kliničkom slikom na respiratoru“, kazao je Kavarić.\nOn je kazao da bi trebalo uvesti vakcinu iznad 12 godina kao u pojedinim zemljama Evropske unije (EU).\n„Svi bi trebalo da imamo koordinisanu kampanju, razgovor s građanima, da se uplaše za sebe, za djecu, starije članove, da ako se pojavi četvrti talas, više stotina hiljada građana Crne Gore je u riziku“, istakao je Kavarić.


Kako je Srbin "Tito", ključni igrač za međunarodni transport kokaina, postao značajniji od El Čapa - Telegraf.rs\n18/12/19 | 13:57 ≫ 15:50\nKako je Srbin "Tito", ključni igrač za međunarodni transport kokaina, postao značajniji od El Čapa\nNekada se bavio boksom, ima između 45 i 50 godina i važniji je od El Čapa\nSrpski kartel u Peruu odgovoran za šverc velikih količina kokaina merenim u tonima, iz te zemlje u Istočnu Evropu, postao je veoma jak, čemu u prilog govori podatak da američka DEA sada intenzivno traga za misterioznim srpskim državljaninom, u podzemnim krugovima poznatim pod imenom Tito.\nIzveštavajući o tokovima kokaina peruanski portal "El comercio" navodi da Severna Amerika i Meksiko više nisu ni približno atraktivne destinacije za krijumčarenje "belog praška", jer je tu ulogu sada preuzela Evropa. Organizovanjem transporta, kako navode, rukovodi neprobojna mreža kriminalaca na čelu sa - Srbinom.\nTo je potvrdio i policajac specijalne grupe Dirandru (Nacionalna uprava za borbu protiv droge) koji usko sarađuje sa američkom DEA, uporedivši ga sa El Čapom.\nEl Čapo Foto: Tanjug/AP\n- Tito je postao važan cilj za DEA. Rođen je u Srbiji, ima između 45 i 50 godina, a njegov značaj možda je i veći od onoga koji je nekada imao Hoakin Guzman (El Čapo), osuđen na doživotni zatvor i još 30 godina u Americi - objašnjava agent i dodaje da je on "čudovište koje ne štedi novac kako bi zadovoljio evropsko tržište, ali se dobro brine o sebi".\nIako se o njemu zna, poneki detalji iz njegove biografije odgovaraju na pitanja kako je jedan Srbin uspeo da stekne toliki uticaj i postane ključni igrač za međunarodni transport tona kokaina.\n- Srbin je pre deceniju bio trener uspešnih profesionalnih boksera u Srbiji. Prema policiji, u često mutnom svetu boksa uspostavio je kontakte sa južnoameričkim dilerima droge. Za kratko vreme počeo je da se bavi lekovima proizvedenim u Boliviji, Kolumbiji i Peruu, kojima je snabdevao evropsko tržište.\nNa samom početku svoje kriminalne karijere, Tito je u Južnu Ameriku slao ljude koji su sklapali i nadgledali poslove umesto njega. Dok je radio sa lekovima shvatio je da je najbolji način da roba sa južnoameričkog kontinenta stigne u Evropu prevoz u komercijalnim brodovima, kojima je prva stanica luka Anverpen u Belgiji.\nJedan od njegovih ljudi, koji je u Južnu Ameriku poslat radi kontrole pošiljke, je Zoran Jakšić (57) osuđen u aprilu ove godine na 25 godina zatvora. Jakšić je uhapšen godinu dana ranije, u velikoj akciji koju je predvodila pomenuta specijalna jedinica Dirandro, kada je iz Perua sa lažnim dokumentima pokušao da pređe u Ekvador.\nZoran Jakšić Foto: Poder Judical del Peru\nJoš jednom se našao pod lupom javnosti, kada je narko-bos Horhe Medina Gaviljan pobegao iz zatvora u Peruu uz pomoć dvojica policajaca u kamionu sa smećem. Pretpostavlja se da je ovaj beg organizovao i platio Jakšić.\nTitov čovek bio je i bokser David Cufaj koji je 2017. godine uhapšen u policijskoj akciji kada je zaplenjeno dve tone kokaina vrednog 800 miliona evra. Zanimljivo je da je Cufaj pušten iz zatvora da se brani za slobode, a tu mogućnost dobio je na osnovu rodbinskih veza koje navodno ima u Peruu, ali i bankovnih transakcija i akreditacije za rad u jednoj rudarskoj kompaniji. Nije prošlo mnogo, a Cufaj je nestao bez traga.\nRame uz rame sa Cufajem poslovao je i Smail Šikalo, uhapšen zbog istog kokaina kao i njegov kolega. Peruanski mediji o njemu su pisali kao o velikom igraču koji ima značajnu ulogu u transportu kokaina u Evropu.\nZanimljivo je da su Cufak i Šikalo odrasli u istoj ulici u Sarajevu i da su, baš kao i "Tito", godinama zajedno trenirali boks.\nŠvercovao kokain sa poznatim vozačem automobila\nJedna od skorašnjih zaplena kokaina koja se dovodila u vezu sa Titom dogodila se sredinom godine u Piuri. U policijskim evidencijama navedeno je da je Titov saučesnik u švercu bio poznati automobilista Fernando de Olazabal, za kog se sumnja da se skriva u SAD.\nKrvavi obračun u Zemunu: Vlasnik kozmetičkog salona ubijen ispred svog lokala\nSavetnik Fatmira Ljimaja upucan u Prištini


U NAJAVI IZMENE ZAKONA O BEZBEDNOSTI U SAOBRAĆAJU\nNajavljene izmene Zakona o bezbednosti u saobraćaju u Srbiji, kojima će biti precizirani slučajevi kada su putari odgovorni za saobraćajnu nesreću, biće gotove za tri meseca, najavio je danas član radne grupe Milan Vujanić.\n- Kada vozač naiđe na otvoren šaht i naglo skrene i sudari se s drugim vozilom, on će biti okrivljen, a ne putar - rekao je Vujanić agenciji Beta i dodao da to treba da se promeni i da do sada ni policija nije podnosila prijave protiv putarskih preduzeća niti su se ona smatrala obaveznim da nešto preduzmu.\nVujanić, profesor Saobraćajnog fakulteta u Beogradu, smatra da se veliki broj saobraćajnih nesreća može sprečiti boljim održavanjem puteva i drugačijom preraspodelom novca od saobraćajnih kazni tako da se više sredstava ulaže u bezbednost, a ne da ide na potpuno druge stvari.\n- Potrebno je utvrditi gde se strada, kad se strada, ko strada i pod kojim uslovima i sanirati crne tačke - rekao je Vujanić i dodao da se svaki dinar uložen u bezbednost saobraćaja vraća više od 30 puta.\nVujanić je podsetio i da je svaki treći bolnički dan u Srbiji posledica saobraćajnih nesreća i da 50 odsto prijava u pravosuđu otpada na tu vrstu nesreća.\n- Društveni troškovi su ogromni samo zato što postoje saobraćajne nesreće koje nismo sprečili, a mogli smo - ocenio je Vujanić i dodao da ako se za pet godina na jednom delu puta desi 81 nesreća, to znači da je potrebno povećati bezbednost.\nOn je ocenio i da su građani Srbije skoro četiri puta više u opasnosti nego na primer građani Švedske da stradaju u saobraćaju i da je zbog toga potrebno više učiniti na povećanju bezbednosti i boljem održavanju puteva.


Udruženje Helinger – sistemske i porodične konstelacije\nUdruženje sistemskih konstelacija\n- po metodi Berta Helingera\nPostanite licencirani savetnik – konstelator po metodi sistemskih porodičnih i biznis konstelacija.\nSEMINARI I RAZMENA ZNANJA\nUdruženje – Bert Helinger vam daje mogućnost da učestvujete na domaćim i inostranim skupovima i seminarima gde ćete imati priliku da dalje unapređujete svoje znanje i predstavite sopstvene ideje.\nBudite deo zajednice koja će vam pružiti podršku na svakom koraku u razvoju svoje profesije.\nKonstelacije po Bertu Helingeru – efikasan i fascinantan pristup psihoterapiji i duhovnom razvoju\nPokret duha je uvek ka ponovnom stanju ujedinjenja – Bert Helinger\nDvadeset godina iskustva u radu konstelatora na našim prostorima, kao i iskustva sve većeg broja terapeuta u svetu, koji rade po metodi Berta Helingera, nedvosimileno su nam pokazala da je ova metoda izuzetno efikasna čak i tamo gde drugi pristupi nemaju mnogo uspeha.\nFenomenološki pristup podrazumeva otvorenost i posmatranje lišeno svih prethodnih teorijskih koncepata i pretpostavki. Ovakav pristup održava neophodnu svežinu pogleda na stvari, omogućavajaći uočavanje novina, idiosinkratičnih pojava i pre svega povlačenje bilo koje vrste projekcija i uočavanje onoga što je stvarno tu.\nKako u porodičnoj tako i u individualnoj terapiji otpori klijenta ponekad mogu da budu, velika prepreka u daljem radu i napretku, a ponekad i nepremostiva prepreka. Zamislite metodu u kojoj priča o otporima i tehnike njihovog prevazilaženja ne zauzima centralno mesto, jer od momenta kada klijent odluči da postavi svoj rad, da li je u otporu ili ne, postaje potpuno nevažna stvar.\nDISKRECIJA ZA VAŠE KLIJENTE\nSasvim sigurno, porodične kostelacije zbog svog specifičnog pristupa problemu, predstavljaju najdiskretniju grupnu metodu savetovanja. Čak ni sam protagonista – klijent koji postavi svoj rad, nije u stanju da poveže u potpunosti sva kompleksna dešavanja, bez pomoći terapeuta.\nKada se radi sa kraljevstvom duše, kao u porodičnom rasporedu, lično, socijalno i unutrašnje duhovno doživljavanje i transformacija su od primarnog značaja u odnosu na sam metod i krajnje rezultate. To je više nalik umetničkom pristupu, na primer slikanju, pisanju poezije, sviranju i usavršenju, ali nam sama tehnika ne omogućava da predvidimo, kontrolišemo i budemo sigurni šta će nastati kao umetniči izraz u slici, pesmi ili nekom drugom umetničkom delu. Nalik tome, svaka postavka porodičnog rasporeda je posebna, nepredvidljiva, samokreirana iz zadatih elemenata i odigrava sa samo jednom.\nEdukacija u porodičnom rasporedu će vam omogućiti da:\nProširite svoju svesnost i samospoznaju\nOjačate svoju životnu energiju i povežete se sa transgeneracijskim izvorom ljubavi i snage.\nRazumete i primenite u svom životu i radu principe koji deluju kako na harmonično funkcionisanje pojedinca, porodice, tako i drugih sistema u koje smo uključeni.\nRazvijete i unapredite svoje lične kapacitete i talente i pomognete drugima da pokrenu i ispolje svoje potencijale.\nSpoznate prirodu konflikta i steknete veštinu u njihovom razrešavanju kako na ličnom nivou, tako i u porodici i široj zajednici.\nDoživite sveopštu poveznanost među ljudima i njihovim sudbinama.\nPostanete delotvorni i uspešni kao terapeut, zdravstveni ili obrazovni radnik, menadžer ili profesionalac u svojoj oblasti rada.\nHarmonizujete partnerske i porodične odnose.\nOstvarite bolje razumevanje međuljudskih odnosa u različitim sistemima.\nRadite na širenju ljubavi, sreće, uspeha, zdravlja, razumevanja prema sebi, svojoj porodici, bliskim ljudima i zajednici čiji ste deo.\nEdukacija je namenjena svim ljudima koji žela da rade na sebi i prodube znanje o dinamici ljudskih odnosa, a posebno je dragocena psiholozima, pedagozima, defektolozima, zdravstvenim i socijalnim radnicima, poslovnim konsultantima, menadžerima i svim strukama koje rade i kontaktiraju sa ljudima.\nKako bi se ostvarili ovi ciljevi, program edukacije Udruženja za sistemske i porodične konstelacije „Helinger“, napravljen je tako da bude prilagođen kako bazičnoj potrebi za sticanjem iskustva i znanja iz oblasti porodičnih konstelacija, tako i profesionalnom usavršavanju.\nEdukacija je koncipirana u tri nivoa:\nPrvi bazično iskustveni nivo se sastoji od 5 modula\nDrugi nivo sertifikata od 15 modula\nTreći specijalistički nivo od 10 modula, tako da se ceo sistem obuke može završiti za dve i po do četiri godine.\nModule je moguće pohađati pojedinačno i nije neophodno početi od prvog modula, tako da polaznik može da se uključi u edukaciju u bilo kom trenutku u okviru prva dva nivoa. Edukacijski program je fleksibilan tako da svaki polaznik može da kreira način svoje edukacije zavisno od svojih potreba i lične i profesionalne situacije.\nNa kraju prvog bazično iskustvenog nivoa polaznik može da dobije potvrdu sa navedenim obrađenim temama modula i brojem edukacijskih i iskustvenih časova. Na kraju drugog nivoa polaznik ostvaruje sertifikat konstelatora porodičnog rasporeda. Sertifikat znači da je polaznik pohađao edukaciju i stekao teorijsko i praktično znanje iz oblasti porodičnih konstelacija i usvojio metodologiju koju može da primeni u svojoj oblasti kvalifikacije. Odgovornost svakog polaznika je da primenjuje stečeno znanje i veštine u onim situacijama i profesionalnim okolnostima za koje poseduje zakonski okvir.\nOsmislio ih je njemački terapeut Bert Hellinger, teolog i pedagog, kao dodatni alat za bolje predočavanje određene situacije u kojoj se zatekao klijent. U sistemskim konstelacijama, naime, svoj problem (obiteljski[…]\n“Biti u ljubavi znači da sve, onakvo kakvo jeste, bude voljeno, da je sve, onakvo kakvo jeste, primljeno u duši.“ Hteo bih nešto da kažem o ljubavi, ali nešto drugačije[…]\nPorodični raspored se može opisati kao profesionalno vođeni metod koji radi sa ličnim i porodičnim temama, problemima i krizama. Kao metod, on se može podučavati i učiti ali u oba[…]\nZa sve dodatne informacije možete nas kontaktirati putem ove web forme. Predlažemo vam da najpre potražite relevantne informacije na našem sajtu. Hvala!


Seik iz Katara zeli da ulaze u vise projekata u BiH - Akcenat na prosirenju aerodroma\nHome » News Archive » BiH News » Seik iz Katara zeli da ulaze u vise projekata u BiH - Akcenat na prosirenju aerodroma\nAbdulaziz Bin Jassim Ali Al-Thani, član kraljevske porodice Katara, najavio je značajna ulaganja u različite projekte u BiH na sastanku sa direktorom Agencije za unapređenje stranih ulaganja BiH (FIPA) Gordanom Milinićem održanim danas.\nDirektor FIPA-e je pozvao šeika Al-Thanija da pomogne u animiranju investitora iz Katara da ulažu novac u BiH i na taj način doprinesu zapošljavanju građana BiH, s obzirom na to da BiH raspolaže projektima za koje su investitori iz ove zemlje zainteresirani.\nNajznačajnija investicija iz Katara u BiH se odnosi na projekat Al-Jazeera Network Sarajevo. U planu je realizacija projekta sportsko-turističkog centra u Bugojno koju realizira firma Biser Rostova, dok je povećan interes i za ulaganja u sektor nekretnina.\nŠeik Al-Thani je najavio ponovni dolazak u BiH idući mjesec sa konkretnim prijedlozima za investiranje i u pratnji nekoliko značajnih katarskih investitora. Uručeni su mu trenutno raspoloživi investicijski projekti i obećana sva potrebna pomoć za uspješnu realizaciju investicija, saopšteno je iz Agencije FIPA.


25. mart/ožujak, 2011.\nKontrolna soba za reaktor broj 3 u nuklearnoj elektrani Fukušima Daići, 22. mart 2011.\nJapanski zvaničnici za nuklearnu bezbednost rekli su u petak da sumnjaju da je jezgro reaktora u Bloku 3 u nuklearnoj centrali Fukušima Daići možda napuklo, što je povećalo opasnost po okolinu od mnogo ozbiljnijih nivoa radijacije nego do sada.\nNovi potresi u Japanu, više od 26 000 nestalih i poginulih\n"Naši podaci nagoveštavaju da je taj reaktor zadržao neke funkcije", dodao je Nišijama i ukazao da to implicira da je možda došlo do oštećenja u jezgru reaktora, ali da je ono ograničeno.\nJapanski zvaničnici smatraju da je moguće da je do oštećenja došlo u pumpama ili u bazenima sa iskorišćenim nuklearnim gorivom, i da je to prouzrokovalo probleme u reaktoru.\nViše od 27 000 nestalih i nastradalih\nFukušima Daići pretrpela je teška oštećenja u zemljotresu i cunamiju koji su pogodili Japan 11. marta. Od tada se stručnjaci bore da otklone probleme u centrali i spreče veću nuklearnu katastrofu.\nCrni dim izdiže iznad reaktora 1 Fukušima, 23. mart 2011.\nDve sedmice nakon razornog zemljotresa i cunamija u Japanu, prema najnovijim podacima, potvrđena je smrt 10 035 ljudi, dok se 17 443 osobe vode kao nestale, saopštila je u petak Japanska nacionalna policija.\nPrema ovim podacima, povrijeđeno je 2 775 lica, dok je stotine hiljada ljudi ostalo bez kuća.\nZemljotres 11. marta, najgora je prirodna katastrofa u Japanu od velikog zemljotresa jačine 7,9 stepeni Rihterove skale, koji je 1923. godine pogodio dolinu Kanto, na ostrvu Honšu, kada je poginulo više od 142 000 ljudi.


Radnički otvara plej-of u Novom Sadu – Veliki Park\nVaterpolisti Radničkog četvrtfinalni dvomeč plej-ofa Super lige Srbije, sa Vojvodinom, otvaraju u subotu, od 18.45 časova, u Novom Sadu.\nOvi rivali sastali su se u nedelju, na istom mestu, a Radnički je bio uspešniji (12:8). Prethodno su Kragujevčani deklasirali Vojvodinu na svom bazenu (21:8), pa su veliki favoriti u dvomeču u kom će prolaz u polufinale izboriti ekipa koja ostvari bolji zbirni rezultat.\n– Prethodna utakmica bila je izuzetno teška, iako to krajnji rezultat možda ne oslikava najbolje. Vojvodina nam je pružila veliki otpor, pogotovo u prve tri četvrtine, a tek smo u poslednjoj uspeli da rešimo pitanje pobednika. Očekujem sličan otpor, ali se nadam da ćemo ovoga puta lakše izaći na kraj sa njima. Na domaćem bazenu su znatno opasniji nego u gostima, ali uz naš dobar pristup i kvalitetnu igru ne bi trebalo da bude većih problema. Idemo na pobedu u oba duela i nadam se da ćemo već sada napraviti veliki korak pred revanš – rekao je Uglješa Panić, vaterpolista Radničkog.\nŠumadinci brane šampionski naslov, ali put do novog trofeja, pa čak i do svake naredne runde, biće izuzetno težak.\n– U plej-of ulazimo sa najvišim ambicijama i želimo da odbranimo titulu prvaka, osvojenu prošle godine. Neće biti nimalo lako, jer već u četvrtfinalu idemo na Vojvodinu, a potom nas najverovatnije očekuju polufinalni dueli sa Partizanom, koji nas je dva puta dobio ove sezone i finalni okršaji koji će biti teški bez obzira na protivnika. Ipak, više puta ove sezone smo pokazali da možemo da se nadmećemo sa najkvalitetnijim evropskim ekipama kada smo na svom nivou i nadam se da ćemo to pokazati u završnici takmičenja – zaključio je Panić.\nNovi Beograd je u četvrtak bio ubedljiv protiv Proletera u Zrenjaninu (24:6), a u subotu se sastaju još Valis – Partizan i Šabac – Crvena zvezda.\nCategories:\tDruštvo, Kragujevac, Sport, UDARNO-NASLOVNA SLAJDER, Vesti\t/ No Responses / by Milan 19 марта, 2022


Radnici Agroživa izbacili čuvare : Nadlanu.com\nRadnici Agroživa izbacili čuvare\nObjavljeno 28. jun 2014. / 10:49:47\nPredsednik štrajkačkog odbora Jovica Katić rekao je da su radnici izbacili obezbeđene oko pet sati jutros i da neće dozvoliti ulazak u kompaniju dok se ne reši problem oko isplate njihovih zarada i status radnika.\nZbog neisplaćenih zarada radnici štrajkuju već nekoliko nedelja. U međuvremenu, je Kompanija Mibras iz Beograda kupila deo kapaciteta Agroživa u stečaju i trebalo je da započne proizvodnju i preradu živinskog mesa pogonima u Žitištu.\nRadnici su juče šleperom blokirali fabriku.\nKatić je za Betu najavio da će radnici od ponedeljka povući radikalnije poteze i krenuti u blokadu puteva, a ukoliko se njihovi zahtevi ne ispune do sledećeg vikenda neće dozvoliti održavanje manifestacije "čiken fest" u Žitištu.\n"Imamo mi komunikaciju sa ljudima iz Mibrasa i nemamo ništa protiv njih, oni nisu krivi za našu situaciju, jednostavno, mi tražimo odgovornost kompletnog menadžmenta, generalnog direktora Agroživa i direktora Srbijagasa, mi smo plate zaradili kod njih, a ne kod Mibrasa", rekao je Katić.\nOn je ponovio da radnici samo traže svoje zarađene plate koje im je doskorašnji direktor Predrag Amižić u nekoliko navrata obećavao i obmanjivao ih.\n"Mi nismo revolucionari, mi smo kivni i nikome ne verujemo, dok ne legnu pare na naše račune, posla nema. Jutros su ovde sa obezbeđenjem bili i vlasnik i potencijalni direktor klanice, ali bez rešenja. Moram ponoviti da mi protiv njih nemamo ništa", kazao je Katić.\nAgroživ je od 2010. godine u vlasništvu Srbijagasa, a pre toga poslovao je sa tridesetak povezanih i zavisnih društava. Pokretanje stečajnog postupka nad kompanijom "Agroživ" uticalo je na sudbinu pomenutih društava tako da je u protekle dve godine počelo sprovođenje stečajnih postupaka.


Petra Alkal - Kundalini joga - Sreću stičeš rođenjem - Harmony program\nPetra Alkal – Kundalini joga – Sreću stičeš rođenjem\nAkal Puran Kaur (Slovenija) – Pravo na sreću stičeš rođenjem\nSvaki čovek u sebi nosi čežnju za srećom. Problem je u tome što čovek formira i podsvesne obrasce koji stvaraju osećaj nesreće. Osim toga vreme u kome živimo od nas zahteva stalnu efikasnost, izdržljivost i savladavanje kompleksnih situacija zbog čega možemo izgubiti kontakt sa sobom i svojim potrebama. Svakodnevni izazovi su prilika za uklanjanje starih neefikanih načina delovanja – života iz uma i ega. Kundalini joga nudi nam učenja i tehnike preko kojih se možemo povezati sa svojom dušom i podsvesno čistiti obrasce koji blokiraju našu percepciju i odabir našeg rođenog prava – sreću. Kada prihvatimo svoju celinu i povezanost s kreativnim postojanjem, život postaje puno mogućnosti za širenje našeg neograničenog potencijala, za iskustvo radosti, ljubavi i ispunjenosti.\nU Kundalini jogi spajamo mentalne i fizičke energije te energije nervnog sistema i dovodimo ih u okrilje volje koja je instrument duše. Naglasak je na toku koji predstavlja redosled položaja, tehnika disanja i zvukova koji omogućavaju manifestaciju određenog stanja svesti. Položaje često neko vrijeme držimo do tačke kada se um predaje mudrosti tela. Telo je sistem koji se reguliše sam i reaguje primereno kada mu nedostaje pogrešnih zahvata ega.\nKundalini joga primerena je za svakoga, čak i za one koji se do sada nisu sreli s jogom. Put je za svakoga koji želi veštinu sa kojom će prkositi izazovima današnjeg vremena.\nPetra Akal Puran Kaur sertifikovana je učiteljica Kundalini joge, bioterapeut i pre svega učenica života. Istraživanje različitih načina samoupoznavanja ju je pre nekoliko godina dovelo do Kundalini joge i počela je osećati njenu širinu, dubinu i transformativnu moć. Kundalini joga je u njen život donela više razumevanja, opuštenosti i ispunjenosti. Svoju misiju vidi u deljenju tog znanja sa svima koji žele osetiti svoje radosno i beskonačno ja, pronaći unutrašnji mir i zaživeti snagu i ravnotežu u svom životu.


Slovenija ukinula neke restrikcije za Božić i Novu godinu - Sokak.ba\nSlovenija ukinula neke restrikcije za Božić i Novu godinu\nDecember 20, 2020 December 20, 2020 Minche\t0 Comments\tSlovenija\nTakav će režim po riječima vladina glasnogovornika za covid-19 biti na snazi od 24. decembra u 12 sati do 25. decembra u 20 sati, te na Silverstrovo, od 31. decembra od 12 sati do 1. januara, ako se održi povoljnija epidemiološka situacija. Vlada je pozvala građane na “odgovorno ponašanje” i discipliniranu primjenu svih ostalih još važećih protuepidemijskih mjera.\nVladin glasnogovornik istaknuo je u izjavi za novinare da se je vlada za popuštanje mjera za blagdanske dane odlučila taktikom postepenog i kontroliranog ukidanja mjera, ali uz uvjet da se zadrži trend poboljšanja epidemiološke situacije i da se svi odgovorno pridržavaju još važećih restrikcija.\nVlada je već ranije objavila da će zaposleni u javnom sektoru iduće dvije sedmice raditi od kuće, a privatnom je sektoru preporučila da se rad od kuće odredi onima koji su u stanju tako raditi, odnosno da u što većoj mjeri u tom periodu primijeni korištenje kolektivnih godišnjih odmora.\n← U najhladnijem mjestu na svijvetu škole se zatvaraju tek kad temperatura padne ispod -52 stepena\nNe padaj u iskušenja, ništa nije vrijedno tvog unutarnjeg mira! →\nMajka i kćerka na naslovnici Vogue-a


Milioner i guru za novac otkriva - 10 stvari koje treba uraditi svaki dan: evo kako privući obilje i željeni uspeh — Trening za uspeh — Stranica 1 od 2 — Lovesensa.rs\nU ovo doba moćne tehnologije koja nam omogućava da su nam informacije na dohvat ruke, tema uspeha često se čini komplikovanom i iscrpljujućom. Mnogi ljudi kao da su uhvaćeni u trci u kojoj moraju shvatiti "pravu" formulu unutar beskonačnih mogućnosti.\nTo sugeriše milioner, preduzetnik i "guru" za novac – Dean Graziosi. Bio je na televiziji svaki dan 17 godina, jer su njegove reklame oko treninga za nekretnine bile tako uspešne i popularne. On je višestruki najprodavaniji autor New York Timesa, vrhunski trener za nekretnine na svetu i prijatelj sa najboljima od najboljih. Ali, poput mnogih drugih velikana, nije počeo sa velikim kapitalom.\nPokrili smo njegove top navike koje su mu omogućile da uspe. Jednom mi je rekao da što više uspeha imaš, više shvataš da su promene koje trebaš učiniti kako bi postao uspešan zapravo manje nego što bi ljudi očekivali.


TS: U poslednja tri meseca 500.000 slučajeva sitne korupcije – NovostiDana.rs\nTS: U poslednja tri meseca 500.000 slučajeva sitne korupcije\nBEOGRAD – Prema podacima koje je nedavno objavio UNDP, osam odsto građana Srbije je dalo mito u poslednja tri meseca, što ukazuje na oko 500.000 slučajeva sitne korupcije, rečeno je danas na konferenciji Transparentnosti Srbije, povodom okončanja projekta „Zajedno protiv korupcije“.\nProgramski direktor Transparentnosti Srbije Nemanja Nenadić rekao je da je najveći broj kad je reč o korupciji, što se za najveći broj krivičnih dela korupcije ni ne sazna.\n„Srbija treba da uradi nešto kako bi se saznalo za slučajeve korupcije, kod nas nema proaktivnog pristupa u istragama“, rekao je Nenadić i dodao da je po statistikama iz izveštaja EK u Srbiji je prošle godine pokrenuto oko 1.000 optužnica zbog korupije.\nPored toga, Nenadić je dodao da su problemi što slučajevi traju po nekoliko godina, što dolazi do zastare, kao i blage kazne.\nKako je naveo Nenadić, TS je dala nekoliko preporuka, budući da se na proleće očekuje otvaranje poglavlja 23.\nU tim preporukama se, između ostalih, navode i pokretanje proaktivnih istraga, povećanje broja tužilaca, sprečavanje i kažnjavanje „curenja“ informacija iz istraga….\nZamenik republičkog javnog tužioca i predsednik Udruženja javnih tužilaca Srbije Goran Ilić rekao je da je od velikog značaja nezavisnost javnih tužilaca.\nPodsećajući da je uvedena tužilačka istraga, Ilić je rekao da treba razmisiti o tome da se delovi policije pripoje javnim tužilaštvima.\nTransparentnost Srbija je okončala projekat „Zajedno protiv korupcije“, koji sprovodi sa organizacijom Transparentnost Češke i Ministarstvom spoljnih poslova te zemlje.


Soraja Vučelić dobila BMW X6, poklon vredan 70.000 evra! - ShowBiz - Region - Vesti - Svet Plus\nSoraja Vučelić dobila BMW X6, poklon vredan 70.000 evra!\nStarleta Soraja Vučelić svakodnevno se na društvenim mrežama hvali svojim zanosnim telom i svoje atribute sa ponosom pokazuje svim fanovima, ali je ovog puta odlučila da se pohvalim novim automobilom.\n19:07 16. JUL 2014.\nPosle letenja i krstarenja jahtom, Soraja će moći da uživa i na četiri točka, obzirom da je na poklon dobila BMW-a X 6, koji vredi oko 70.000 evra, a koga je iz milja na Fejsbuku nazvala "Nova beba".\nJoš nije poznato od koga je Soraja dobila ovaj skupoceni poklon, ali se u domaćim medijima nagađa da je u pitanju milioner sa kojim je u vezi, i koji nimalo ne štedi kada je njegova devojka u pitanju, pa joj ugađa na sve moguće načine.\nSoraja VučelićSoraja VucelicSoraja


NDNV osudio pretnje novinaru lista "Hlas ljudu" Juraju Bartošu | Autonomija\nNDNV osudio pretnje novinaru lista „Hlas ljudu“ Juraju Bartošu\nNezavisno društvo novinara Vojvodine (NDNV) najoštrije je danas osudilo pretnje koje je predsednica Odbora za informisanje Nacionalnog saveta slovačke nacionalne manjine Ana Horvatova uputila novinaru lista „Hlas ljudu“ Juraju Bartošu, nakon što je v.d. glavnog i odgovornog urednika Stevan Lenhart odbio njen zahtev da spreči da Bartoš izveštava o „Susretu slovačkih novinara“ prošlog vikenda u Bačkom Petrovcu.\nNDNV je u saopštenju naveo da je Lenhart zahtev odbio pozivajući se na autonomiju uređivačke politike i na slobodu medija, a prema njegovim rečima, Horvatova je na to putem imejla odgovorila da ukoliko on ne želi da se to na „lep način reši, postoje i drugi načini”.\n“Nezavisno društvo novinara Vojvodine ovo smatra kršenjem svih demokratskih standarda u oblasti slobode medija, i poziva nadležne institucije da reaguju. Takođe zahtevamo od Nacionalnog saveta slovačke nacionalne manjine, koji je i osnivač lista, da zauzme stav povodom grubog pokušaja upliva u uređivačku politiku lista ‘Hlas ljudu’ i pretnji upućenih novinaru Bartošu”, ističe se u saopštenju.\nU saopštenju se podseća da je, kao rezultat upliva politike u rad tog medija nedavno Upravni odbor promenio i statut lista i izbacio ključni kriterijum za izbor glavnog i odgovornog urednika kao i direktora, pa se tako prema novim pravilima više ne traži prethodno iskustvo u rukovođenju medijima ili redakcijama, kao ni iskustvo u vezi sa radom u oblasti informisanja.\nNDNV ukazuje da su problemi u toj redakciji posebno izraženi nakon što je većinu u Nacionalnom savetu slovačke nacionalne manjine dobili lista „Matica slovačka“ i članovi stranke „Slovaci napred“, što je i naziv političke partije osnovane 2015 godine.\n“Neophodno je da nadležne institucije konačno urede oblast informisanja na manjinskim jezicima i da uspostave jasna pravila za zaštitu autonomije medija koji su u rukama nacionalnih saveta nacionalnih manjina. Podsećamo da je nacrt Medijske strategije na kom su i eksperti NDNV-a radili u radnoj grupi predložio mere za rešavanje ovog pitanja, ali nakon javne rasprave ti predlozi su izbrisani iz dokumenta”, napominje Udruženje.\nNDNV upozorava da slučaj „Hlas ljudu“ pokazuje u kojoj meri su upravo predložena rešenja za jačanje nezavisnosti manjinskih medija neophodna.


Novo otkriće iz Beča u lečenju raka debelog creva - MediaSfera\nNovo otkriće iz Beča u lečenju raka debelog creva\nTumori su razvili mehanizme koje naš imuni sistem ne prepoznaje pa su otporni na terapiju i dugo ostaju neotkriveni. Da bi ćelijska imunoterapija bila uspešna, važno je da se osetljivost ćelija tumora poveća.\nStudijska grupa bečkog Medicinskog univerziteta na čelu sa Robertom Eferlom sa Instituta za istraživanje raka otkrila je da Panetove ćelije stvaraju gen IDO1 koji sprečava vršenje funkcija imunog sistema u borbi protiv raka debelog creva. Panetove ćelije se nalaze u predelima matičnih ćelija koje su odgovorne za regeneraciju crevne sluznice.\nNaučni tim je kod jedne vrste miševa „isključio“ transkripcioni faktor Stat1 u ćelijama crevnog epitela, a kao rezultat razvili su se manji i manje agresivni tumori. Ovi tumori su bili infiltrirani u imune ćelije koje imaju važnu ulogu upravo u odbrani od tumora.\nIstraživačka grupa je otkrila da tumori kojima transkripcioni faktor Stat1 nedostaje, pokazuju smanjenu ekspresiju gena IDO1. Ovo saznanje je značajno, jer gen IDO1 stvara kinurenin koji suzbija reakciju imunog sistema na tumor i pospešuje njegov rast.\n„Naša hipoteza glasi da bakterijski mikrobiom aktivira imunološku kontrolnu tačku IDO1 u Panetovim ćelijama i sprečava lokalnu upalu debelog creva. Time se stvaraju imunosupresivne „niše“ u kojima mogu da se razviju tumori debelog creva. Novi cilj imunoterapije bi trebalo da se odvija na nivou Panetove ćelije, gde se vrši regulacija gena IDO1“ izjavio je šef istraživačkog tima Robert Eferl.\nTagovibec lečenje rak debelog creva


PCVesti - Samsung Electronics predstavlja novog potpredsednika i izvšnog direktora\nSamsung Electronics predstavlja novog potpredsednika i izvšnog direktora\nSEUL, Koreja – 14. maj, 2008. godine – Samsung Electronics Co., Ltd. danas je imenovao Jun-Vu Lija za novog potpredsednika i izvršnog direktora. Potpredsednik Li zameniće Jong-Jong Juna, koji je bio na čelu kompanije Samsung Electronics od 1997. godine i koji će sada biti savetnik kompanije.\nDr. Čang-Gju Hvang, direktor sektora poluprovodnika u kompaniji Samsung Electronics, zameniće podpredsednika Ki-Tae Lija i vodiće sektor korporativne tehnologije (Corporate Technology Operations). Potpredsednik Ki-Tae Li biće na čelu sektora eksternih komunikacija u kompaniji Samsung Electronics.\nOh-Hjun Kvon, koji je bio na čelu sektora za System LSI u jedinici poluprovodnika u kompaniji Samsung Electronics, imenovan je za novog direktora sektora poluprovodnika. Hjung-kju Lim, koji je na čelu Samsungovog Instituta za napredne tehnologije, zadužen je za sastavljanje novog tima za razvoj noih poslovnih mogućnosti.\n“Najnovije mere pokazuju našu odlučnost da se fokusiramo na razvoj i rast kako bismo postali vodeća kompanija,” stoji u saopštenju kompanije.\nNovi potpredsednik i izvršni direktor Jun-Vu Li pridružio se Samsung SDI 1968. godine a od 1977. godine počeo je da radi za Samsung Electronics. Potpredsednik Li bio je direktor sektora poluprovodnika od 1996. godine do 2004. godine, a bio je i potpredsednik odeljenja za tehnologije od 2005. godine do 2007. godine.\nPotpredsednik Li dobio je priznanje za pozicioniranje kompanije Samsung Electronics kao svetskog lidera u sektoru poluprovodnika. Potpredsednik Li je takođe bio deo tima eksternih komunikacija, u kome je imao ulogu predstavnika kompanije.\n“Potpredsednik Li poseduje harizmu i iskustvo potrebno da se kompanija Samsung Electronics dovede na viši nivo,” kaže se u saopštenju kompanije.\nPotpredsednik Jong-Jong Jun, koji je na čelu kompanije od 1997. godine, odigrao je vodeću ulogu u formiranju Samsung Electronics kao vodeće svetske kopanije. Od kako je predsednik Kun-Hi Li objavio planove reforme u aprilu, potpredsednik Jun ponudio je svoju ostavku jer je procenio da je to pravo vreme da vođstvo kompanije prepusti svojim mlađim kolegama.\nPotpredsednik Ki-Tae Li, koji je imenovan za direktora eksternih komunikacija u kompaniji Samsung Electronics, poznat je kao čovek koji stoji iza “Uspeha Anycall-a.” Zbog ovakvog iskustva, potpredsednik Ki-Tae Li se smatra najpogodnijom osobom za vođenje eksternih komunikacija.\nDr. Čang-Gju Hvang, koji je imenovan za direktora sektora Korporativne tehnologije, bio je na čelu sektora poluprovodnika od 2000. godine. Pod njegovim vođstvom, Samsung Electronics postao je svetski proizvođač DRAM i fleš memorije br.1. Dr. Hvang, koji je poznat kao stvaralac “Hwang’s law,” (Hvangovog zakona) smatra se najkvalifikovanijom osobom za upravljanje korporativnim tehnologijama zbog posedovanja širokog znanja iz oblasti novih tehnologija.\nOh-Hjun Kvon, novi direktor sektora poluprovodnika, poseduje doktorsku diplomu iz oblasti elektronike na na Stanford Univerzitetu.\nSamsung Electronics, koji se fokusira na TV, poluprovodnike i mobilne telefone, veruje da je od velike vađnosti da se nađu novi načini razvoja u sred velike konkurencije u elektornskoj industriji. Hjung-Kju Lim je takođe imenovan i za direktora tih poslova.


Dačić se sastao sa kineskim kolegom Vang Jiem - Nova Borba\nVang Ji i Ivica Dačić/ Foto: mfa.gov.rs\nDačić se sastao sa kineskim kolegom Vang Jiem\nSastanku je prisustvovao i kandidat Republike Srbije za generalnog sekretara UN-a Vuk Jeremić\nŠef srpske diplomatije Ivica Dačić sastao se sa Vang Jiem, ministrom inostranih poslova Narodne Republike Kine koji je danas doputovao u Srbiju, u sastavu kineske državne delegacije koju predvodi predsednik Si Đinping.\nDačić je naglasio da Srbija izražava iskrenu dobrodošlicu dragim gostima iz prijateljske Kine, uverena da će odnosi višedecenijskog prijateljstva, uvažavanja i saradnje, nakon ove posete postati još čvršći, bogatiji i sadržajniji.\n"Posetu predsednika Si Đinpinga tretiramo kao istorijsku, jer se realizuje nakon više od tri decenije od poslednje posete kineskog predsednika Beogradu i jer će odnosi strateškog partnerstva naše dve zemlje prerasti u kvalitativno novi nivo - sveobuhvatno strateško partnerstvo", istakao je ministar Dačić.\nU Ministarstvu spoljnih poslova naglašavaju da će ova poseta biti trajno upamćena i po velikom broju - preko 20 - bilateralnih sporazuma koji pokrivaju širok dijapazon oblasti - od privrede i finansija, preko infrastrukture, do zaštite okoline, kulture, prosvete, medija i drugih oblasti.\nU razgovorima dvojice ministara razmenjena su mišljenja o većem broju pitanja koja se odnose na bilateralne odnose, saradnju u okviru mehanizma Kina - zemlje Centralne i Istočne Evrope, kao i na multilateralne teme. Obostrano je konstatovano da odnose Srbije i Kine krasi tradicionalno prijateljstvo, duboko međusobno razumevanje i poverenje i uzajamna podrška u najvažnijim pitanjima od nacionalnog interesa. Naši bilateralni odnosi se kontinuirano razvijaju i unapređuju, naglasili su tokom ovog susreta ministri Dačić i Vang.\nSastanku je prisustvovao i kandidat Republike Srbije za generalnog sekretara UN-a Vuk Jeremić, navodi se u saopštenju.


Piše: A. Nikolić - D. Čolović\nNačelnik opštine Trebinje Dobroslav Ćuk je pokušao da objasni okupljenim građanima situaciju i priznao da je znao za ceo projekat, ali da je bio uveren da je u pitanju „loše stanje tvrđave“.\nTako se nakon napuštenih starih kuća i štala koje su srušene u selima Grebci, Dračevo i u Popovom polju, Kusturica okomio i na austrougarsko utvrđenje Petrinja iznad grada, koje predstavlja kulturno-istorijski spomenik.\n- Nedavno dok sam bio u Beogradu, ponovo me je zvao Kusturica i pitao da li može da uzme kamenje sa neke porušene tvrđave, za koju je tvrdio da je u veoma lošem stanju i da je ranije srušena. Rekao sam da može ako mu to dozvole i druge nadležne institucije - kazao je Ćuk.\nOn navodi da je odmah po saznanju da se skida kamen otišao na teren i zaustavio radove i da nijedan kamen nije odnesen.\nSvetski priznati reditelj kaže da zna iz čije „kuhinje“ dolaze optužbe da uništava kulturnu baštinu Bosne i Hercegovine i da ti ljudi opsesivno prate svaki njegov korak.\n- Andrićgrad će biti mesto mira i prosperiteta. Prostor u kojem ljudi trguju i razmenjuju ideje, gde se spajaju Otomansko carstvo i Vizantija, neoklasicizam i renesansa - pojašnjava Emir Kusturica.\nEmir Kusturica Trebinje Andrićgrad Kamengrad Tvrđava Rušenje Kula Višegrad Dobroslav Ćuk Kula Petrinja


Faktor | Međunarodna zajednica traži osiguranje novca za Opće izbore u BiH\n27.01.2022. / 09:12\nŠefovi međunarodnih organizacija u BiH pozvali su bh. vlasti da ispune svoju zakonsku obavezu da osiguraju pravovremeno i adekvatno finansiranje za opće izbore 2022. godine, uključujući, ali ne ograničavajući se na osiguranje isplate iznosa od 1.054.500 KM, kako to zahtijeva Centralna izborna komisija (CIK) u skladu sa svojim operativnim planom.\nU pismu predsjedavajućem Vijeća ministara BiH Zoranu Tegeltiji i zamjenicima Vjekoslavu Bevandi i Biseri Turković podsjeća se da smo uoči lokalnih izbora 2020. bili svjedoci značajnih kašnjenja u usvajanju budžeta institucija BiH i međunarodnih obaveza, na štetu demokratskih prava građana Bosne i Hercegovine.\n- Dvije godine kasnije Bosna i Hercegovina je, nažalost, u istoj situaciji. Parlamentarna skupština Bosne i Hercegovine trebala je usvojiti do 31. decembra 2021. godine budžet institucija BiH i međunarodnih obaveza za 2022. Za vlasti u BiH je ključno da hitno osiguraju sredstva za provođenje općih izbora za 2022. godinu - navodi se u pismu koje su potpisali šef Delegacije EU Johann Sattler, visoki predstavnik Christian Schmidt, šefica Misije OSCE-a Kathleen Kavalec i američki ambasador Eric Nelson.\nSrećom, naglašavaju, izostanak usvajanja budžeta ne mora ograničavati ukupne kapacitete i obim aktivnosti koje Centralna izborna komisija Bosne i Hercegovine mora izvršiti za provođenje pripremnih radnji, uključujući nabavku, neophodne za provođenje općih izbora, jer već su predviđene odlukom o privremenom finansiranju.\nNaime, Odlukom o privremenom finansiranju institucija Bosne i Hercegovine i međunarodnim obavezama, koju je Vijeće ministara BiH usvojilo 30. decembra 2021. godine, predviđeni su izdaci za period januar-mart 2022. godine na osnovu Zakona o budžetu institucija BiH za 2020. godinu.\n- Organizacija općih izbora 2022. jasno spada u nadležnost CIK-a, a CIK-u bi trebalo dozvoliti da koristi privremeno finansiranje. CIK mora biti u stanju da efikasno upravlja svim svojim zadacima. Inače, trenutna situacija ima šire implikacije na to kako se percipira opredijeljenost Bi njenoj evropskoj perspektivi. Prepreke u osiguravanju periodičnih izbora u redovnim intervalima, u skladu sa važećim zakonodavstvom i međunarodnim obavezama BiH, narušavaju samu suštinu vladavine prava i demokratije i suprotne su obavezama i težnjama zemlje prema da se pridruži EU. Imajući sve ovo na umu, pozivamo vas da ispunite svoju zakonsku obavezu da osigurate pravovremeno i adekvatno finansiranje za Opće izbore 2022. godine, uključujući, ali ne ograničavajući se na osiguranje isplate iznosa od 1.054.500 KM, kako to zahtijeva CIK u skladu sa njihovim operativnim planom. Namjeravamo da pažljivo pratimo ovo pitanje kako bismo držali odgovorne za bilo kakve opstrukcije u obezbjeđivanju takvih sredstava - navodi se u pismu.\nZamjenica predsjedavajućeg Vijeća ministara, ministrica vanjskih poslova Bisera Turković potvrdila je za Fenu primitak pisma.\n- Da, dobili smo pismo. Prošle sedmice sam i pismeno tražila od predsjedavajućeg Tegeltije tematsku sjednicu Vijeća ministara o 14 prioriteta iz Mišljenja Evropske komisije. I ovo je još jedno goruće pitanje, a imamo blizu 600 tačaka dnevnog reda koje čekaju. Blokada rada je neodrživa i direktno nanosi štetu građanima - rekla je ona.\nPo njenim riječima, nikakvi ultimatumi i blokade nisu doprinos političkom dogovoru o bilo kojem pitanju, a posebno ne o izmjenama izbornog zakona.\n- Tražit ću od Vijeća ministara BiH da se što prije sastane u vezi sa ovim pitanjem te da Vijeće ministara BiH donese relevantne odluke - najavila je Turković u izjavi za Fenu.\nmeđunarodne organizacije u BiHVijeće ministarapismonovacCIKBIHizbori\nOdustali od nabavke: Sarajevogasu nisu potrebne dodatne količine gasa


Digitalna transformacija crnogorskog društva prioritet – Bankar.me\nDigitalna transformacija crnogorskog društva prioritet\nDigitalna transformacija crnogorskog društva i ekonomije mora biti prioritet, poručeno je tokom panel diskusije na Gali večeri, održanoj u okviru Programa za bolje poslovno okruženje u organizaciji Američke privredne komore u Crnoj Gori, a na kojoj su učestvovali: Dragica Sekulić, ministarka ekonomije, Suzana Pribilović, ministarka javne uprave, Darko Radunović, ministar finansija, Kemal Purišić, ministar rada i socijalnog staranja, Kenan Hrapović, ministar zdravlja, Aleksandar Mitrović, državni sekretar Ministarstva prosvjete i Damir Davidović, državni sekretar Ministarstva održivog razvoja i turizma.\nPredsjednik Američke privredne komore, Nikola Tripković, istakao je u uvodnom obraćanju da digitalizaciju, i uopšte digitalnu revoluciju u kojoj svi živimo, treba shvatiti kao značajnu razvojnu šansu, šansu da rješavamo brojne socio-ekonomske izazove, ali i povećamo efikasnost, produktivnost i transparentnost svih poslovnih procesa.\n-Upravo zbog toga Američka privredna komora je, zajedno sa Privrednom komorom, Savjetom stranih investitora i Asocijacijom menadžera, uputila zajedničku inicijativu predsjedniku Vlade, kojom smo predložili kreiranje visoko pozicioniranog tijela u Vladi koje bi rukovodilo procesom digitalne transformacije Crne Gore, a koje bi činili visoki predstavnici Vlade, privatni sektor, akademska i naučna zajednica, kazao je predsjednik AmCham-a.\nMinistarka javne uprave, Suzana Pribilović, tim povodom je kazala da pozdravlja inicijativu AmCham-a, jer je uspostavljanje što kvalitetnijeg ambijenta za poslovanje i smanjenje biznis barijera, jedan od ključnih prioriteta.\n– To smo prepoznali i kroz novi Zakon o elektronskoj upravi koji je Vlada utvrdila. Tim zakonom smo predvidjeli obrazovanje Savjeta za elektronsku upravu koji će raditi na praćenju razvoja elektronske uprave i predlaganju mjera za njeno unapređenje. Savjet će činiti predstavnici državnih organa, ali i istaknuti predstavnik ICT zajednice, izjavila je ministarka Pribilović.\nMinistar zdravlja, Kenan Hrapović, kazao je da je institucija, na čijem je čelu, preduzela niz značajnih aktivnosti u cilju uvođenja i realizacije procesa digitalne transformacije u zdravstveni sistem Crne Gore. Krajem prošle godine usvojili smo dokument – Okvir interoperabilnosti u zdravstvenom sistemu, prvi u regionu, koji predstavlja jednu od polaznih osnova za širu implementaciju i sprovođenje ovih procesa. Takođe, započet je i niz projekata koji će značajno promijeniti pristup i organizaciju zdravstvenih usluga: projekat telemedicine, informatizacija Kliničkog centra Crne Gore, kao i elektronski zdravstveni karton. Elektronski zdravstveni karton je jedan od krucijalnih projekata u zdravstvu. Zamišljen kao krovni, nezavisni sistem, u kojem će se nalazi svi osnovni, relevantni podaci za zdravstveno stanje građana. Svi zdravstveni informacioni sistemi će imati pristup i mogućnost ažuriranja i uvida, zavisno od nivoa ovlašćenja i autorizacije, objasnio je ministar Hrapović.\nOn je najavio da postoji ideja da se u jednom trenutku uključe i privatne zdravstvene ustanove, te da se očekuje da će krajem 2020. godine sistem otpočeti.\nNaglašavajući značaj digitalizacije kao preduslov za stvaranje modernog i efikasnog zdravstvenog sistema, izvršni direktor AmCham-a, dr Marko Miročević, najavio je konferenciju u organizaciji Komiteta za zdravlje AmCham-a, planiranu za april naredne godine, a koja će upravo biti posvećena digitalizaciji u zdravstvu.\n-Budući da je tema od izuzetnog značaja, planiramo da okupimo stručnjake ne samo iz naše države, već i regiona, Evropske unije, i Sjedinjenih američkih država. Sigurni smo da će konferencija doprinijeti javnoj diskusiji i određivanju smjernica za sprovođenje procesa digitalne transformaciju u oblasti zdravstva, kazao je izvršni direktor Miročević, koji je bio i moderator panela.\nMinistarka ekonomije, Dragica Sekulić, istakla je tokom diskusije da je Vlada Crne Gore i do sada pokazala svoju spremnost i strateško opredjeljenje da radi na javno-privatnim partnerstvima, a posebno u procesu digitalizacije društva, a svaki doprinos privatnog sektora je više nego dobrodošao.\n-To naše opredjeljenje potvrđuje i Predlog novog Zakona o javno-privatnom partnerstvu koji zakonski utemeljuje saradnju javnog i privatnog sektora i na ovom polju, izjavila je ministarka, dodavši da najvažniji koraci u digitalnoj transformaciji moraju biti usmjereni na edukativne i savjetodavne aktivnosti, kao i na stvaranje strateških partnerstava sa nosiocima tehnologije, te kompanijama koje bi u svom poslovanju primjenjivale ova rješenja.\nAleksandar Mitrović, državni sekretar Ministarstva prosvjete istakao je da se izazovima digitalizacije u obrazovanju mora pristupiti temeljno i pažljivo, označivši je kao jedan od prioriteta. Samo za informatičku opremu u narednoj godini biće opredijeljeno 3.5 miliona eura, najavio je Mitrović, a zamijeniće se računarska oprema u gotovo svim školama, čime ćemo poboljšati uslove za izvođenje nastave prvenstveno iz informatičkih predmeta.\nTakođe, Ministarstvo prosvjete je formiralo tim koji se bavi pripremanjem projekta digitalne učionice u kojoj će se koristiti digitalne sadržaji, odnosno gradivo iz klasičnih udžbenika biće digitalizovano, a pilot projekat će biti već naredne godine. Ministarstvo je, takođe, podržalo mnoge projekte, poput „Škole za 21. vijek“ u saradnji sa Britanskim savjetom, u okviru kojeg će školama biti dodijeljeno 4.000 mikrobit računara.\nMinistarstvo održivog razvoja i turizma takođe podržava implementaciju svih rješenja koja doprinose povezivanju modernih tehnologija i koncepta održivog razvoja, Damir Davidović, državni sekretar Ministarstva održivog razvoja i turizma istakao je, tokom panel diskusije, nije moguće govoriti o održivom razvoju bez primjene modernih tenologija u gotovo svim segmentima, dok je snažna ekonomija upravo preduslov kapaciteta za investiranje u ovu oblast.\nAkcioni plan za unapređenje poslovnog ambijenta koji je Vlada Crne Gore donijela ove godine sa ciljem unapređenja poslovnog ambijenta tretira pet oblasti: započinjanje biznisa, izdavanje građevinskih dozvola, dobijanje priključka za električnu energiju, plaćanje poreza i registraciju nepokretnosti, saopštio je ministar finansija, Darko Radunović.\nDominantne aktivnosti predviđene ovim akcionim planom tiču se uspostavljanja digitalnih procesa prije svega za elektronsku registarciju preduzeća i uspostavljanje e katastra.\n-Takođe, implementacija ovog akcionog plana podrazumijeva izmjenu niza postojećih zakona i to: Zakona o privrednim društvima, Zakona o planiranju prostora i izgradnji objekata, Zakona o energetici i Zakona o državnom premjeru i katastra, saopštio je ministar finansija.\nNadalje, ministar rada i socijalnog staranja, Kemal Purišić, kazao je da su zaposleni i poslodavci suočeni sa izazovima koje donosi pojačana globalizacija i stalne tehnološke promjene koje utiču na samu prirodu rada i uslovljavaju nestandardne oblike rada. On je naveo da je u Crnoj Gori jedna trećina ugovora o radu na određeno vrijeme i dodao da pozitivna regulativa koju preporučuju MOR i EU, a koju smo prihvatili, jeste da se nestandardni oblici rada dozvole i pravno urede ograničenja, kako bi se omogućila dodatna fleksibilnost tržišta rada, te zaštitili interesi zaposlenih i poslodavaca, pa samim tim omogućio razvoj poslovanja i nova zapošljavanja.\n-Novi Zakon o radu je predvidio duži period ugovora na određeno na 36 mjeseci, ograničenje ustupanja zaposlenih preko Agencija na 24 mjeseca, uredio ugovore o radu van prostorije poslodavca (ugovor o radu na daljinu i rad od kuće) i ugovor o radu za obavljanje poslova u domaćinstvu, kao nestandardne oblike rada, izjavio je Purišić tokom panel diskusije.\nAmbasadorka SAD-a u Crnoj Gori, Nj.E. Džudi Rajzing Rajnke, poručila je u govoru da Ambasada planira da organizuje putovanje u Silikonsku dolinu za preduzetnike, poslovne lidere i vladine službenike, kako bi se upostavile jače komercijalne veze između dvije zemlje. U tom kontekstu, ambasadorka je istakla da će biti partneri u unapređenju saradnje javnog i privatnog sektora u pružanju digitalnih usluga za javnost, što je započeto seminarom u saradnji sa Kancelarijom za inovacije iz Kalifornije, koji je održan u ReSPA-i, u Danilovgradu.\n-Ohrabrujem Vladu Crne Gore i AmCham Montenegro da intenziviraju angažman sa kalifornijskom Kancelarijom za inovacije, a moj tim je spreman da pomogne u tome, poručila je ambasadorka Rajzing Rajnke.\nAmCham sprovodi Program „Partnerstvo za bolje poslovno okruženje“ od aprila 2017. godine, koji ima za cilj podizanje nivoa uzajamnog razumjevanja između privatnog i javnog sektora, kako bi se doprinijelo efikasnijem uklanjanju biznis barijera, kvalitetnijim tekstovima pravnih akata i boljoj primjeni pravnih normi od strane javne uprave, ali i privatnog sektora. Već jedanaest godina AmCham je poslovna asocijacija je posvećena unapređenju poslovnog ambijenta u cilju privlačenja američkih i drugih stranih investicija.\nPrevious Počela izgradnja Voli centra u Danilovgradu\nSljedeći Vrlo iskreni savjeti Bila Gejtsa za uspjeh u poslu


Prihod 3 milijarde u proteklih pet godina\n- U 2019. godini uspešno je realizovano 19 sajmova i izložbi u 74 sajamska dana. U Kongresnom centru je održano čak 218 događaja, a prostorni kapaciteti bili su zauzeti 270 dana. Manifestacije na Novosadskom sajmu videlo je 320.000 posetilaca, rekao je na godišnjoj konferenciji za novinare generalni direktor Novosadskog sajma, Slobodan Cvetković.\nPrema njegovim rečima, poslovni prihod Novosadskog sajma u 2019. godini veći je za 12,5 miliona nego 2018. Na 19 ovogodišnih sajmova, prvenstveno kroz sajamsku delatnost, kongresne aktivnosti i druge delatnosti prihodovano je oko 637.820.000 dinara. To je uvećanje od 30 odsto tokom pet godina. Pored značajnog uvećanja prihoda, Novosadski sajam je ostvario poslovni rezultat u iznosu oko 20 miliona dinara. Investiranje u 2019. godini iznosi 31 milion dinara, iz sopstvenih sredstava u cilju unapređenja poslovnih kapaciteta. U ovoj godini smanjena je kreditna zaduženost i ojačana je finansijska stabilnost na duži rok.\nPoslovni i finansijski uspeh Sajma imaju značaj i na širem planu. Grad Novi Sad je, kao grad domaćin, od sajamskih aktivnosti ove godine prihodovao blizu šest milijardi dinara, kroz različite uslužne delatnosti. S druge strane, sva poreska davanja plaćena po osnovu obaveza iz ove godine iznose više od 188 miliona dinara. To je novac koji je sa Novosadskog sajma otišao u budžet Republike Srbije.\n- Poslovni uspeh još je značajniji ukoliko se posmatra tokom proteklih pet godina. U tom periodu Novosadski sajam je ukupno prihodovao oko 3 milijarde dinara, a poslovni rezultat u istom periodu je ukupno 131 milion dinara. To je proizvod dobrog planiranja i sporovođenja kvalitetne poslovne strategije menadžmenta postavljenog u novembru 2014. godine, istakao je Cvetković.\nNa konferenciji je rečeno i da je finansijski rast omogućio ulaganja u imovinu i unapređenje poslovnih kapaciteta, čime se uvećava i tržišna vrednost Novosadskog sajma. Najznačajnija ulaganju su u građevinske objekte i opremu, radi funkcionalnijeg i lakšeg sajamskog i vansajamskog zakupa.\nPosebno uspešan u 2019. bio je Međunarodni poljoprivredni sajam. Prvi put u istoriji imao je i Zemlju partnera i Zemlju prijatelja, Italiju i Tunis. Održano je 16 kolektivnih izložbi, prvi put je organizovana i Izložba genetskih potencijala, na kojoj su promovisane autohtone rase stoke, kao i Međunarodni dan voćara. Značajan je i broj novih izlagača iz inostranstva koji su prvi put nastupili na Poljoprivrednom sajmu. I na drugim priredbama interesovanje i izlagača i posetilaca je bilo veće, ili bar na nivou prethodne godine.\nAuto moto berza i Sajam proizvodnih tehnologija su manifestacije koje su ove godine prvi put održane. Unapređeni su i partnerski organizovani događaji: Sajam za penzionere, Mlinpek Expo, Novosadski Oktoberfest, Sajam „Nauka za privredu”, Novembar fest. Hala 6 Novosadskog sajma je od prošle jeseni nova kulturna tačka grada u kojoj se u saradnji sa Studentskim kulturnim centrom organizuju koncertna dešavanja.\nKvalitetnim događajima i bogatim sadržajima Novosadski sajam će dočekati publiku i na 19 sajmova u 2020. godini.\n- Posebno mesto u Kalendaru priredbi, pripada najvećoj priredbi i najznačajnijem događaju u oblasti poljoprivrede i biznisa u ovom delu Evrope – 87. međunarodnom pojoprivrednom sajmu, koji će biti održan od 16. do 22. maja. Do sada su stigle prijave oko 200 izlagača, a već je poznato da će Zemlja partner biti Češka Republika, najavio je direktor Cvetković i dodao da titulu Zemlje prijatelja za Poljoprivredni sajam u 2020. još nije ponela nijedna država, kao i da je Novosadski sajam otvoren za pregovore.


Nova fabrika za obradu drveta u Gradačcu vrijedna 10 miliona KM – Haber.ba\nDelegacija Vlade Tuzlanskog kantona razgovarala je s delegacijom Općine Gradačac o realizaciji potencijalne poslovne investicije vrijedne oko deset miliona KM, koja bi značila izgradnju nove fabrike za obradu drveta u Gradačcu.\nDrvna industrija - Ilustracija/NAP.ba\nKako je rečeno tokom sastanka radi se o bosanskohercegovačkoj kompaniji, koja ime poslovnu saradnju sa švedskom IKEA-om, te osim svojih pogona u Fojnici, s ciljem proširenja proizvodnih kapaciteta planiraju izgradnju dodatnih pogona u Gradačcu, piše “Indikator“…\n“Gradačac ima prostorne i druge infrastrukturne kapacitete za smještaj ovog proizvodnog pogona koji bi bio dodatni podstrek razvoju privrede Tuzlanskog kantona”, rekao je načelnik općine Gradačac, Edis Dervišagić.\n“Ovakav interes zaslužuje da mi sve naše kapacitete stavimo na raspolaganje i pomognemo eventualnoj realizaciji projekta. Ipak, ono što se javlja kao značajan ograničavajući faktor jeste dostupnost odgovarajućih količina drvne sirovine, posebno ako se ima u vidu da ponuda drvnog sortimenta Javnog preduzeća Šume TK ne može zadovoljiti ni postojeće kapacitete drvoprerađivača sa područja našeg kantona, te su i oni prinuđeni da uvoze znatne količine drvne sirovine”, rekao je premijer, Jakub Suljkanović.\n“Šume TK se već susreću sa znatno većom potražnjom za drvnom sirovinom, nego što to javni šumski fond može da opsluži u ovom momentu. S tim u vezi treba imati u vidu da bi svaka dodatna potražnja ugrozila rad postojećih kompanija u drvoprerađivačkoj industriji, a samim tim i postojeća radna mjesta”, rekao je direktor JP Šume TK Kadrija Omazić.\n“Nama kao Vladi sigurno da imponira interes investitora da dođu i ulože kapital na području našeg kantona, ali Vlada mora biti osjetljiva i očuvati poslovni ambijent za rad i djelovanje postojećih privrednih društava i radna mjesta koja su u okviru njih već otvorena”, zaključio je premijer Suljkanović.\nTeme:fabrika, Gradačac, izdvojeno, izgradnja, obrada drveta, promo, Vlada TK


Suosnivač najpoznatije IT kompanije na svetu Sergej Brin (Sergey Brin) predstavio je novi Google automobil, koji će oduševiti sve koji mnogo više vole da uživaju u vožnji, nego da aktivno upravljaju. Od korisnika se očekuje samo da odrede lokaciju na koju žele da dođu i pritisnu taster za pokretanje i zaustavljanje vozila, dok će sve ostalo uraditi sam automobil.\nOvaj dvosed neće biti u komercijalnoj prodaji, ali se Google nada da će se do ovog perioda naredne godine oko 100 prototipa ovog vozila naći na putevima. Automobil se neće kretati velikom brzinom (maksimum je 40 km/h), ali je predstavljeni model zapravo samo osnovna verzija koja će biti unapređena u narednom periodu.\nČelnici kompanije žele da se ljudi što pre prilagode ovom automobilu, a trenutno se u njegovoj unutrašnjosti nalaze samo dva sedišta, pojasevi za sigurnost putnika, start/stop dugme i ekran na kome se bira destinacija.\nAutomobil je izrađen sa posebnim fokusom na bezbednost, pa je u njega ugrađeno mnoštvo senzora za sve moguće situacije, a zahvaljujući visokoj tehnologiji, senzori mogu da detektuju objekte na udaljenosti većoj od dva fudbalska igrališta i to u svim smerovima.\nGoogle će testirati oko 100 ovakvih automobila tokom leta, a nakon toga će biti pokrenut i mali pilot program koji će trajati nekoliko godina.\nPogledajte kako se pokazao revolucionarni Google automobil i kako su reagovali oni koji su imali privilegiju da ga prvi testiraju.\nTehnika, Google, Google automobil, Sergey Brin


IZ: Bjelopoljska vlast skrnavi muslimansko groblje – Sjever Crne Gore\nLokalna vlast u Bijelom Polju uređivanjem centralnog gradskog trga skrnavi posmrtne ostatke na muslimanskom groblju, saopšteno je iz Mešihata Islamske zajednice.\nReis Rifat Fejzić navodi da su u Islamskoj zajednici užasnuti takvim aktivnostima.\n„Bez konsultacija sa Islamskom zajednicom ove radnje smatramo neovlašćenim i svojevrsnim kulturocidom sa elementima krivičnog djela. Iako je Medžlis islamske zajednice Bijelo Polje vodio razgovore sa predsjednikom SO Bijelo Polje vezano za revitalizaciju vakufskog dobra u centru grada i poslao zahtjev za arheološkim iskopavanjem predmetnog groblja i Hadži-Danušine džamije, zahtjevu nije udovoljeno već se bahato pristupilo radovimo prilikom kojih su pronađena cijela trupla starobjelopoljskih muslimana koji su tu sahranjeni“, naveo je Fejzić.\nOn je pozvaonadležne organe, prvenstveno Ministarstvo kulture i Upravu za zaštitu kulturnih dobara da zabrane radove i spriječe nastanak veće štete pokretanjem detaljnih arheoloških istraživanja predmetne lokacije kojim bi se utvrdila tačna dispozicija mezarja i temelja džamije, te osigurao adekvatan tretman posmrtnih ostataka i vakufske imovine.\n„Takođe, pozivamo tužilaštvo da ispita slučaj i reaguje u pravcu sprečavanja izazivanja nacionalne, rasne i vjerske mržnje, razdora i netrpeljivosti, te povrede groba od strane lokalnih vlasti u Bijelom Polju“, poručuju iz Islamske zajednice.\nPrevPredhodniAnaliza vode sa tri lokacije na Limu pokazala da uzorci vode ne odgovaraju propisanim uslovima i ne spadaju u kategoriju voda koje se mogu koristiti za kupanje\nSledećiDeportovano 300 crnogorskih državljanaNext


Voda u Srbiji mora da poskupi - Ekonomska cena 1,35 EUR po metru kubnom\nU Srbiji bi do kraja godine trebalo da bude usvojena Strategija za upravljenje vodama do 2034. koja predviđa ulaganje od čak 8,5 mlrd EUR u tom periodu, ali i dostizanje ekonomske cene vode od 1,35 EUR po metru kubnom.\nPredstavnici Svetske banke su istakli da je cena vode u Srbiji socijalna, zbog čega se nedovoljno ulaže u vodosnabdevanje i kanalisanje vode, a za šta bi godišnje bilo neophodno izdvojiti najmanje 200 do 300 mil EUR. U Srbiji se sada izdvaja, na republičkom i lokalnom nivou, između 100 i 150 mil EUR.\nStručnjak Instituta za vodoprivredu Jaroslav Černi Slađana Milojković rekla je Tanjugu da je predviđeno da se ekonomska cena vode od 1,35 EUR po metru kubnom dostigne u periodu od pet do šest godina nakon usvajanja strategije.\n- To poskupljenje će biti sukcesivno i neće svuda biti isto, već je reč o proseku. To moramo da uradimo kako bi obezbedili kvalitetnu vodu budućim generacijama - naglasila je Milojković. Ona kaže da je situacija u Srbiji u oblasti komunalnih deleatnosti, vodosnabdevanja i kanalisanja vrlo šarolika i da su u pojedinim opštinama ili komunalinim preduzećima cene vode za piće za stanovništvo dva do tri puta niže u odnosu na cene koje plaća privreda za istu uslugu.\n- Imamo situaciju da su cene za kanalisanje ili sakupljanje odvođenje i prečišćavanje otpadnih voda dva do četiri puta niže od cene vodosnabdevanja. Kolika će biti cena i zašto su toliko velike razlike - zavisi od komunalnog preduzeća, ali i od kapaciteta same opštine. Nažalost, u većini opština je cena vode jako niska i mnogo opština mora i svojih budžeta da izdvaja određeni deo sredstava za tekuće investiciono odrzavanje - rekla je Milojković.


Zvezdina karta za proleće u Evropi: Bod u Pireju i ništa drugo | Fudbal | Direktno\n07. 11. 2019. 07:14 0\nZvezdina karta za proleće u Evropi: Bod u Pireju i ništa drugo\nPorazom od Totenhema Zvezda je definitivno ispala iz trke za drugo mesto, ali je zato u borbi za treće, i to sa Olimpijakosom.\nBajern iz Minhena je četvrtom vezanom pobedom u grupnoj fazi ne samo zadržao maksimalan učinak iznad Totenhema, Crvene zvezde i Olimpijakosa, već je obezbedio učešće u narednoj rundi Lige šampiona.\nSa 12 bodova Bavarci se baškare na vrhu tabele i posmatraju rasplet ostalih mečeva njihovih protivnika.\nRealno gledano, druga pozicija će najverovatnije pripasti Totenhemu koji u narednom kolu dočekuje Olimpijakos (Grci poraženi u sredu uveče od Bajerna sa 2:0).\n"Pevci" nakon pokera u Beogradu ne žele da prepuste ništa slučaju, pa će svim silama napasti to drugo mesto i poslednjeplasirani tim grupe B.\nEkipa iz Pireja posle Londona ide kući gde u decembru dočekuje Zvezdu, a to bi vrlo lako mogao da bude duel za treće mesto, onaj koji vodi u 1/16 finala Lige Evrope.\nBudimo realni, ako ne bude iznenađenja, da crveno-beli ne savladaju Bajern i da Totenhem obavi posao, stanje na tabeli će biti sledeće:\nBajern 15, Totenhem 7, Zvezda 3, Olimpijakos 1.\nDa skratimo, jedini scenario po kom bi Vladan Milojević sa igračima mogao da izbori evropsko proleće, jeste da odigra nerešeno u Pireju što bi automatski značilo prolazak dalje kao i naravno, pobeda, samo uz veću dozu zadovoljstva i celokupne mentalne snage.\nU slučaju remija, matematika je jasna - Zvezda 4, Oli 2 i tu je svaka priča gotova.\nZa dve nedelje u ovo vreme biće svima kristalno jasno i to da li klub sa "Marakane" po treći put uzastopno dočekuje novu godinu u nekom elitnom takmičenju.\nFK Crvena zvezda Liga šampiona FK Bajern Minhen FK Totenhem


Jan 5, 2016 HTC, HTC Srbija, HTC Vive, HTC Vive Pre, virtualna realnost, VR\nHTC, pionir na polju inovativnih i pametnih tehnologija, danas objavljuje nove momente u razvoju Vive VR sistema koji predstavlja naredni korak u omogućavanju virtuelne realnosti širokom potrošačkom tržištu. Uz „HTC Vive Pre“, HTC ispunjava dato obećanje o stvaranju potpuno impresivnih i prožimajućih iskustava koja menjaju način na koji komuniciramo, zabavljamo se, učimo i obučavamo se. Svaka pojedinačna komponenta novog sistema redizajnirana je iz temelja da pruži veći komfor, bolju ergonomiju i performanse. Sa poboljšanjima koja predstavljaju istinsku prekretnicu u vizuelnom, i u smislu svestranosti, Vive Pre stvara svet bez granica.\n„Kada smo pre deset meseci prvi put predstavili Vive, postavili smo sebi ambiciozan cilj da fundamentalno i zauvek promenimo način ljudske komunikacije i interakcije sa svetom oko sebe”, prokomentarisala je Šer Veng (Cher Wang), predsednica i direktorka HTC korporacije. „Od tada je Vive osvojio fenomenalno pozitivne kritike i ocene medija, analitičara u industriji, potrošača i stotina partnera i brendova sa kojima smo sarađivali na razvoju inspirativnog i dinamičnog VR sadržaja. Isuviše dugo je obećanje virtuelne realnosti bilo tek nešto više od obećanja. Danas smo na prekretnici novog doba. Vive stvara svet u kome je jedina granica ljudska mašta,” nagovestila je Veng.\nUronite u virtuelnu realnost uz novu Vive kacigu\nOsvežen dizajn Vive „kacige“ – sklopa koji se stavlja na glavu – usavršen je da pruži veći komfor korisniku i poveća mu osećaj uronjenosti u virtuelne svetove koje stvara. Kaciga je sada kompaktnija, lakša i sa poboljšanim dizajnom kaiševa koji omogućava veću stabilnost i ravnotežu korisniku. Unapređen vizuelni sistem sa bolje osvetljenim ekranima i poboljšanom slikom daje veću jasnoću i još dublji osećaj prisutnosti u virtuelnoj stvarnosti. Sa unutrašnje strane jedinice umeće se izmenjiva pena, dok umeci za oblast oko nosa omogućavaju da Vive komotno i bezbedno pristaje svakom korisniku. Vive Pre takođe može lako da se prilagodi različitim oblicima lica, a može i da se koristi sa dioptrijskim naočarima.\nIntegrisana VR kamera spaja stvarno i virtuelno\nVive Pre donosi mogućnost prenošenja elemenata realnog sveta u domen virtuelne realnosti. Novorazvijena kamera, usmerena frontalno, omogućava vam da uradite više u svom virtuelnom svetu i van njega, tako što fizičke elemente realnog prostora preslikava i infiltrira u virtuelni svet. Mogućnost da sednete, pronađete svoje piće i nastavite konverzaciju bez potrebe da skinete Vive jedinicu sa glave, samo su nagoveštaj svih tih mogućnosti.\nU cilju potpunijeg doživljaja virtuelne realnosti Vive kontroleri su pažljivo redizajnirani i dolaze sa poboljšanom ergonomijom, oblijim ivicama, boljim balansom težine, novim tasterima sa teksturom, kao i jastučićima na rukohvatima za ugodniji osećaj u ruci. Novi, dvostepeni oroz-taster omogućava još glađu interakciju sa objektima, dok su u ručice kontrolera ugrađeni unapređeni spletovi senzora. Sistem napajanja kontrolera sada čine ugrađene litijum-polimerske baterije i micro-USB punjač, koji obezbeđuje preko četiri sata rada sa jednim punjenjem.\nVive bazne stanice su takođe redizajnirane i sada su kompaktnije, tiše i omogućavaju još bolje praćenje senzora.\nHTC Vive je prvi VR hardver koji podržava „SteamVR“ platformu. Proizvod kompanije Valve, Steam VR praćenje i sistem „Chaperone“ optimizovani su za upotrebu sa Steam-om, jednom od najvećih onlajn platformi za PC, Linux i Mac igrice i softver.\nHTV Vive Pre VR\nOblikovanje industrije virtuelne realnosti\nOd prve najave Vive sistema, kompanije HTC i Valve sarađuju sa hiljadama softverskih inženjera (tzv. „developera“) i partnera na razvoju VR sadržaja u širokom spektru oblasti primene – od igara i zabave, do zdravstva, automobilske industrije, maloprodaje i obrazovanja. HTC i više od petnaest Vive partnera predstaviće aplikacije za virtuelnu realnost na sajmu CES 2016, demonstrirajući potencijal sveta bez granica mašte. Vodeći proizvođač automobila, kompanija Audi, napravila je virtuelan luksuzni prodajni prostor u kome korisnici mogu da isprobavaju virtuelne modele automobila, među kojima i Audi R8. Francuski proizvođač aviona, Dassault, prikazaće kako ova kompanija razvija budućnost 3D dizajna proizvoda u virtuelnoj realnosti. HTC na sajmu CES 2016 takođe predstavlja i novi brend za Vive.\nKomercijalno lansiranje Vive sistema planirano je za april 2016, dok će HTC i Valve ovu godinu započeti sa dodatnih 7.000 sistema dostupnih programerima širom sveta.\nOtvoren Digitalni institut na Učiteljskom fakultetu u Beogradu\nNovi Sony Handycam kamkorderi u 4K rezoluciji


SK ASI-MUR / СК АСИ-МУР / CS IAS-AIT / UC ASI-IWA : Četvrt miliona nepismenih\nOvo je TikiWiki CMS/Groupware v1.9.11 -Sirius- © 2002–2008 od Tiki društvo Pon 21 of Sep, 2020 [10:14 UTC]\nČetvrt miliona nepismenih\nSreda 02. November 2005. [22:18:00 UTC] (852 čitanja)\nSvaki peti građanin Srbije, ako računamo i nepismene kojih u Srbiji ima 232.925, nema osnovnu školu. Broj nepismenih u Srbiji (3,45 odsto) daleko premašuje onaj u Mađarskoj (0,8), Rumuniji (2,1), Bugarskoj (1,7), Hrvatskoj (2,4) i Sloveniji (0,5).\nSvaki peti građanin Srbije, ako računamo i nepismene kojih u Srbiji ima 232.925, nema osnovnu školu. Broj nepismenih u Srbiji (3,45 odsto) daleko premašuje onaj u Mađarskoj (0,8), Rumuniji (2,1), Bugarskoj (1,7), Hrvatskoj (2,4) i Sloveniji (0,5). Ministarstvo prosvete je 2003. godine oformilo Ekspertski tim za obrazovanje odraslih, koji je započeo izradu strategije za suzbijanje neobrazovanosti. Tom timu se u međuvremenu gubi trag, a u Ministarstvu nismo uspeli da dobijemo objašnjenje zbog čega je tim rasformiran niti da li je možda neko drugi nastavio da se bavi tim poslom.\nOd 6.761.061 stanovnika Srbije, koliko nas ima prema poslednjem popisu među populacijom starijom od 15 godina 385.377 građana (5,7 odsto) nema nikakvu školsku spremu. Najviše nepismenih ima u populaciji starijoj od 60 godina (80,7 odsto) i to uglavnom žena, dok ih je najmanje između 25 i 29 godina (1,2 odsto) i to pretežno muškaraca. U gradskim područjima živi gotovo četiri puta manje (1,6 odsto) nepismenih nego u ostalim naseljima (5,9 odsto). Završen prvi, drugi ili treći razred osnovne škole ima 135.220 stanovnika (dva odsto), a četvrti, peti, šesti ili sedmi 14 odsto ili 946.540 stanovnika. Samo osnovnu školu završilo je čak 24 odsto stanovnika Srbije, a kada se taj broj sabere sa onima koji su stekli diplomu osnovne škole, ova populacija čine bezmalo polovinu stanovništva Srbije - 45,8 odsto. Srednje obrazovanje u Republici ima 41 odsto građana, ali zato višu školu ili fakultet čak 11 odsto građana Srbije.\nIako nam je procenat nepismenih daleko veći od evropskog nivoa (1,5 odsto), a da stotine hiljada građana nema osnovnu školu, nejasno je da li se iko, i na koji način, od nadležnih trenutno bavi ovim problemom. Još 2003. godine Ministarstvo prosvete oformilo je ekspertski tim za obrazovanje odraslih koji je započeo rad na strategiji za suzbijanje neobrazovanosti. Njegov cilj je bio, kako je tada govorila šef tima Mirjana Milanović, obrazovanje odraslih kroz doživotno učenje, odnosno kontinuirano obrazovanje svih stanovnika.\nPokušali smo da u Ministarstvu prosvete saznamo šta je sa ekspertskim timom i dokle se stiglo sa formiranjem strategije. Rečeno nam je da ekspertski tim više ne postoji, da sada u okviru Odseka za srednje obrazovanje postoji odeljenje koje se bavi obrazovanjem odraslih i da u tom odeljenju i dalje radi Mirjana Milanović. Međutim, ona nije želela da govori, a prema rečima zaposlenih u Ministarstvu, trenutno nema nikog ko može da odgovori na naša pitanja.\n[ Vreme izvršavanja: 0.11 sekundi ] [ Korišćena memorija: 3.85MB ] [ 144 upita baze podataka ] [ GZIP Disabled ] [ Opterećenje servera: 0.47 ]


Pogled iz zraka na termoelektranu u Tuzli\nGarancija Bosne i Hercegovine (BiH) za kredit kineske Eximbanke za izgradnju novog Bloka 7 Termoelektrane (TE) Tuzla, nije zakonita. To je odlučio Ministarski savjet Energetske zajednice (EZ) na zasijedanju 30. novembra.\nOvo tijelo Evropske Unije (EU) je zaključilo da garancija, koju je dao bh.entitet, Federacija Bosne i Hercegovine (FBiH), nije izdata pod komercijalnim uslovima. Dodaje se da je prekršen član 18 Ugovora o Energetskoj zajednici koji “uključuje načelnu zabranu državne pomoći“.\n„Bosna i Hercegovina sada mora ispraviti kršenje”, saopšteno je iz Energetske zajednice.\nDodaje se i da odluka "prekretnica za Energetsku zajednicu ".\n"Sada je jasno da ugovorne strane Energetske zajednice moraju primijeniti isti nivo kontrole kao EU u verifikaciji direktne ili indirektne podrške koja se daje preduzećima u energetskom sektoru. Podjednako je jasno da institucije Energetske zajednice mogu, i hoće, da sprovedu ovu obavezu koristeći adekvatne mjere”, navodi se u saopštenju i izjavi Dirka Buschlea, zamjenika direktora i pravnog savjetnika Sekretarijata EZ.\nUgovor o gradnji Bloka 7, na sjeveroistoku BiH, je potpisan 2014.godine sa konzorcijem kineskih državnih kompanija China Gezhouba Group Company i Guandong Electrical Power Design Institute.\nFinansira se kreditom kineske uvozno-izvozne banke (EXIM), a Vlada FBiH garantuje za kredit Elektroprivrede BiH, čiji je vlasnik.\nGaranciju je u novembru 2019. godine potpisala ministrica finansija FBiH Jelka Miličević. Vrijednost projekta je oko 700 miliona evra.\nSnaga bloka je 450 megavata (MW).\nSavjet za državnu pomoć BiH treba preispitati datu garanciju za Blok 7\nEnergetska zajednica napominje da je Savjet za državnu pomoć BiH odlučio da uslovi pod kojima je garancija data ne uključuju državnu pomoć.\nU Savjetu nisu odgovorili na upit Radija Slobodna Evropa (RSE) da li će, nakon odluke EZ ponovo razmotriti da li ispunjava uslove dozvoljene državne pomoći.\nOdgovor nije stigao ni iz Ministarstva energije, rudarstva i industrije FBiH.\nU Elektroprivredi BiH ističu da je Vlada FBiH na osnovu mišljenja Savjeta za državnu pomoć BiH, donijela odluku o davanju garancije za gradnju Bloka 7.\n“Nezahvalno je da Elektroprivreda kao korisnik te garancije komentira unaprijed, na neki način prejudicira stavove Vijeća za državnu pomoć. To su profesionalci koji će u svakom slučaju da, kada dobiju konačno u pisanoj formi odluku, sagledati ono što je izneseno u toj odluci. Na temelju argumenata koji su izneseni u toj odluci i onih koje imaju od ranije kada su donosili samu odluku, sagledati potrebu za izmjenom postojećeg rješenja. Na temelju toga će ili donijeti novo rješenje, odnosno izmijeniti postojeće”, rekao je za RSE Senad Salkić, izvršni direktor za kapitalne investicije u Elektroprivredi BiH.\nSalkić ističe da “ne vidi neku posebnu sjenu i mrlju o kojoj cijelo vrijeme govore u Energetskoj zajednici” u poslovanju Elektroprivrede zbog date garancije.\n“Elektroprivreda na neki način, posmatra da je, ponašanje Sekretarijata EZ kada je poslovanje EP, pogotovo gradnja Bloka 7 u pitanju, prilično navijačko i vrlo tendenciozno i da je sva ta priča oko državne pomoći u garanciji za izdavanje ovoga kredita na neki način pokušaj zaustavljanja izgradnje Bloka 7. To je naravno legitimno pravo svakog učesnika, ali mi takve stvari i pojave ne bismo komentirali, pogotovo ne unaprijed”, poručio je Salkić.\nAnalitičari:Doplata za garanciju za Blok 7 koštaće preko 100 miliona evra\nEkonomski analitičar Damir Miljević kaže za RSE da po pravilima EU državna garancija može biti izdana do vrijednosti od 80 odsto investicije, a da je u slučaju Bloka 7 data garancija na stopostotni iznos.\n„Usput je još rečeno da to nije državna pomoć. Kada vama neko daje kredit, ukoliko imate garanciju države, onda to nije pod komercijalnim uslovima, jer su vaša kamatna stopa i sve ostalo daleko povoljniji nego što bi bili da ste išli na čisto bankarsko tržište“, pojašnjava Miljević.\nOdluka Energetske zajednice, pojašnjava Miljević, trenutno neće imati nikakve posljedice za BiH, s obzirom da EZ nema instrumente kojima može da kazni Bosnu i Hercegovinu.\nNo, upozorava da će nedozvoljena državna pomoć u budućnosti, ipak, doći na naplatu.\n„Neće imati trenutno nikakve reperkusije, osim što bi neko trebao nadoknaditi taj iznos, odnosno razliku u visini garancije koja je izdana i one koja se mogla izdati kao dozvoljena državna pomoć. Tu se radi o nekih 20 posto, odnosno nešto više od sto milliona evra. Da li ove ili naredne godine, ili nekada u budućnosti kad BiH bude primana u EU, ta nedozvoljena državna pomoć će biti naplaćena“, kaže Miljević.\nOn navodi da se slično dogodilo sa Rumunijom kada je ulazila u EU.\n„Prva faktura koju su dobili bila je ona za nedozvoljenu državnu pomoć koju je radila prije ulaska“, ističe Miljević.\nIstovremeno, Denis Žiško, projekt menadžer Centra za ekologiju i energiju u Tuzli smatra da će nakon posljednje odluke EZ, gradnja Bloka 7 dodatno poskupiti. Time se, po njegovim riječima, „još jednom pokazuje neisplativost gradnje“ Bloka 7.\n„Treba da budemo svjesni da sve ono što Elektroprivreda plaća, u stvari dolazi iz naših džepova, pošto oni prodaju električnu energiju građanima. Tako da će njihovi kupci pokrivati sve te troškove. Onda se vraćamo na priču i o sporazumom sa rudarima i budućim poskupljenjima električne energije. Svi ti troškovi će biti uključeni u cijenu električne energije koja će biti na tržištu“, navodi Žiško.\nParlament FBiH i dalje bez stava o sudbini Bloka 7\nProjekat Blok 7 TE Tuzla trenutno je u zastoju, jer kineski konzorcij, koji je bio najbolji ponuđač na međunarodnom tenderu za gradnju bloka, nije u mogućnosti ispuniti ugovorne obaveze u vezi sa ugradnjom kotla, turbine i generatora.\nUgovorom sa EP BiH kineski konzorcij se obavezao da će u budući blok preko partnera Alstom i Siemens, instalirati kotao, turbinu i generator, američke kompanije General Electric (GE). No, ova je kompanija u jesen 2020. godine odustala od učešća u projektima zasnovanim na uglju.\nO svemu tome, Elektroprivreda je zatražila mišljenje Parlamenta Federacije BiH koji je dva puta u protekla četiri mjeseca odbio da raspravlja o situaciji sa Blokom 7.\n„Prethodno je Vlada zadužila Elektroprivredu da formira stručni tim sa međunarodnim konsultantom koji će da procijeni usaglašenost kineske ponude u odnosu na ono što je dogovoreno, odnosno što su bili tenderski zahtjevi. Tek nakon toga će se moći očitovati o sudbini ovog projekta u smislu prihvatljivosti ili neprihvatljivosti ponude i donijeti odluku o nastavku ili prekidu projekta“, rekao je Senad Salkić, izvršni direktor za kapitalne investicije u EP BiH.\nDžindić: Razmisliti kako okončati projekat Bloka 7 Termoelektrane Tuzla\nU pripremne radove za gradnju bloka EP BiH je uložila oko 19 miliona konvertibilnih maraka (9.7 miliona evra) iz vlastitih fondova. Teren za gradnju je predala kineskom partneru, u jesen 2020.godine i na taj način ispunila svoje ugovorne obaveze.\nPoslanik Naše stranke u Predstavničkom domu FBiH Mirsad Čamdžić kaže za RSE da je ta stranka bila protiv sklapanja ugovora o izgradnji Bloka 7 TE Tuzla.\nEnergetska zajednica i tada je, kako kaže, skretala pažnju na garancije, odnosno nedozvoljenu državnu pomoć.\n„Sugerisali smo od početka da se ne ide u projekt koji je vrlo brzo osuđen na propast. Kineskim izvođačima radova dat je avans u iznosu od 214 miliona maraka (107 miliona evra) i sada se pokušava taj novac vratiti“, ističe Čamdžić.\nGradnja Bloka 7 u suprotnosti sa planom EU o dekarbonizaciji\nZbog projekta Blok 7 Energetska zajednica je uvela i sankcije Bosni i Hercegovini u decembru 2020. godine.\nOcjene su da se gradnjom novih termoelektrana u BiH vodi politika suprotna planu EU o dekarbonizaciji Starog kontinenta, kao i da će realizacija tog projekta spriječiti BiH da ispuni svoje obaveze iz dekarbonizacije ekonomije u narednim dekadama.\nDenis Žiško ističe da i posljednja odluka EZ ukazuje da je cijeli proces oko Bloka 7 nelegalan i da se “srlja u propast”.\n“Feasibility studije za Blok 7 su jasno pokazale da je taj projekat neisplativ. Korišteni su podaci koji su nerealni, kao na primjer da će emisija tone Co2 2035. godine koštati 7,2 evra. Tona Co2 u ovom momentu je negdje 65 evra. Dakle, to je taksa na Co2 emisije”, kaže Žiško.\nPodsjeća da je Evropska komisija polovinom jula objavila nacrt uredbe o oporezivanju emisija CO2 iz termoelektrana i velikih ložišta na granicama EU, što će skupo koštati BiH.\n“Sve što se bude izvozilo iz BiH u EU, a posebno se to odnosi na čelik, staklo, električnu energiju i na cement u ovom momentu, biće oporezovano na granici sa EU sa taksom na Co2”, ističe Žiško.\nNo, Senad Salkić ističe da je opredjeljenje Elektroprivrede BiH, da je projekat gradnje Bloka 7 “neophodan energetskom sistemu Federaciji BiH zbog stabilnosti sistema i osiguranja osnovnih energetskih potreba u dugoročnom periodu”.\nU Centru za ekologiju i energiju iz Tuzle ističu da u trenutnu cijenu Bloka 7 nije uključen PDV, a nisu uključena ni dodatna ulaganja koja su potrebna u rudnike da bi mogli snadbijevati taj blok sa ugljem u narednim decenijama.\n“Ta cijela priča oko Bloka 7 TE Tuzla bi sigurno koštala preko milijardu evra. Na primjer, u Sjevernoj Makedoniji se planira gradnja solarne fotonaponske elektrane od 400 Mgw sa cijenom od nekih 270 miliona evra. Za milijardu evra bi se moglo učiniti puno, puno više korisnijih i dugoročno održivijih stvari u energetskom sektoru u BiH od bacanja para na projekat koji će se za nekih 15-ak godina zatvoriti zbog trendova u Evropi i svijetu koji se odriču uglja”, zaključuje Žiško.\nKroz ovaj program predviđa se devet milijardi evra pomoći za ostvarenje ovih ciljeva na Zapadnom Balkanu.


Radnici i akcionari se okupili zbog sudbine FAP-a\n9. april 2025. 16:28:59\nPRIBOJ, 9. april (Tanjug) - Grupa radnika i akcionara FAP-a okupila se danas na trgu u Priboju kako bi izrazili zabrinutost, jer još nije rešena sudbina nekadašnjeg pribojskog giganta. Sekretar sindikata "Sloga", Miroslav Mršević, koji je organizator skupa, rekao je Tanjugu da radnici podržavaju napore Vlade u nastojanju da reši problme FAP-a, ali smatra da su prestavnicima države predočena i predložena rešenja sačinjena na bazi netačnih podataka od strane menadžmenta fabrike.\nDS: BEZNAĐE EKONOMIJE\n10. februar 2025. 16:23:58\nBEOGRAD, 10. februar 2015. (FoNet) - Koordinator Centra resornih odbora Demokratske stranke Slobodan Milosavljević ocenio je danas da "hvalospevi" premijera Aleksandra Vučića o stanju javnih finansija Srbije na bazi jednog meseca, pokazuju sav očaj i beznađe stanja srpske ekonomije i finansija.\n29. januar 2025. 16:22:56\nBRISEL, 29. januar 2015. (FoNet) - Šefovi diplomatija zemaalja članica Evropske unije produžili su danas, na vanrednom sastanku u Briselu, sankcije Rusiji za još šest meseci i zatražili proširenje "crne liste" sa imenima ličnosti, pod sankcijama. Evropske sankcije Rusiji, ranije uvedene do marta, biće produžene do septembra, saopštila je visoka predstavnica EU spoljnu politiku i bebednost Federika Mogerini, posle sastanka šefova diplomatija EU u Briselu, prenose agencije.\nPOSLANIK BIO U ALKOHOLISANOM STANJU\n24. decembar 2024. 15:56:38\nBEOGRAD, 24. decembar 2012. (FoNet) - Poslanik Srpske napredne stranke Dragan Čolić, koji je u Smederevu automobilom oborio dvanaestogodišnjeg dečaka na pešačkom prelazu, a potom otišao sa lica mesta, imao je 2,16 promila alkohola u krvi, objavile su Večernje novosti. Analiza krvi poslanika, koja je posle više od nedelju dana stigl u PU Smederevo, pokazala je da je Čolić bio u alkoholisanom stanju i preti mu krivična prijava za tri krivična dela.\nPORAZ ZVEZDE U PIREJU\n12. decembar 2024. 16:18:42\nATINA, 12. decembar 2014. (FoNet) - U devetom kolu prve faze takmičenja u Evroligi, košarkaši Crvene zvezde Telekom izgubili su večeras u Atini od Olimpijakosa rezultatom 64:59 (13:16, 14:12, 15:20, 22:11) i ostali na drugom mestu u D grupi. U duelu dva bratska crveno-bela kluba Grci su do pobede stigli u poslednja tri i po minuta, kada su posle vođstva Zvezde od 57:55 napravili seriju 9:2 i zabeležili osmu pobedu. Zvezdi je ovo bio četvrti poraz.\nPREDLOŽENA ABOLICIJA CVETKOVIĆA\n21. novembar 2024. 15:53:53\nBEOGRAD, 21. novembar 2012. (FoNet) - Ministarstvo pravde uputilo je Predsedništvu Srbije predlog da se, posle Dragana Džajića, aboliraju i ostali optuženi u tom sudskom predmetu - Vladimir Cvetković, Miloš Marinković i Ranko Stojić, objavile su Večernje novosti. Kako Novosti saznaju, predsednik Srbije Tomislav Nikolić će najverovatnije doneti pozitivnu odluku o aboliciji od krivičnog gonjenja, koja bi trebalo da bude objavljena u narednom broju Službenog glasnika. Time bi bio obustavljen postupak koji se protiv njih vodi pred Višim sudom u Beogradu.\n13. novembar 2024. 16:47:45\nTOKIO, 13. novembra (Tanjug) - Snažan zemljotres jačine sedam stepeni Rihtera pogodio je u subotu ujutru po lokalnom vremenu jugozapadnu obalu Japana, saopštio je američki Geološki institut.\nEpicentar zemljotresa bio je oko 160 kilometara od grada Makurazaki na jugozapadu Japana, javio je AFP.\nPacifički centar za upozorenje na cunami je saopšti da nema opasnosti od cunamija.\n10. novembar 2024. 15:52:56\nBEOGRAD, 10. novembra (Tanjug) - Rok za podnošenje kandidatura za rukovodeće funkcije u Demokratskoj stranci, o kojima će se izjasniti Izborna skupština 25. novembra, istekao je u ponoć, a za mesto predsednika boriće se Dragan Đilas i Branimir Kuzmanović. Đilas je trenutno zamenik predsednika DS i gradonačelnik Beograda, dok je Kuzmanović funkcioner u DS i predsednik opštine Vračar. Predsednik omladine DS i poslanik u parlamentu Balša Božović, koji je u Dijalosovom "izbornom štabu", za Tanjug je rekao da neće davati izjave do Izborne skupštine.\nSASTANAK SA OMLADINCIMA\n4. oktobar 2024. 16:12:42\nBEOGRAD, 04. oktobar 2014. (FoNet) - Predsednik Vlade Republike Srbije Aleksandar Vučić sastao se danas sa predstavnicima omladine Evropske narodne partije iz 22 države Evrope, koji borave u višednevnoj poseti Beogradu, saopšteno je iz Vlade Srbije. Predstavljajući situaciju u Srbiji, Vučić je izjavio da je Srbija stub političke stabilnosti na zapadnom Balkanu. Govoreći o procesu pridruživanja, Vučić je istakao da Srbija mora da zasluži status člana i da će zato svoje obaveze ispuniti.\nLidl podiže plate radnicima u Britaniji\n18. septembar 2024. 16:42:59\nLONDON, 18. septembra (Tanjug) - Nemački trgovinski lanac Lidl će narednog meseca povećati plate za hiljade svojih radnika u Britaniji za najmanje 12 odsto, izveštava Rojters.\nKompanija Lidl, koja postepeno preuzima tržisni udeo od većih rivala poput Teska, Asda, Sejnzburija i Morisonsa, objavila je da će od 1.


Košarka - Tamiš predubok za Crnokosu\nNapisano u kategoriji Košarka, 30 januara, 2011\nKošarkaši Tamiša upisali su nove bodove na svoj konto, pošto su u subotu, 29.januara u pančevačkoj hali sportova pobedili ekipu Crnokose iz Kosjerića rezultatom 89:72, po četvrtinama: 18:17, 20:18, 33:19, 18:18. Gosti su u prvim minutima meča potpuno iznenadili domaći tim i već u 5.minutu poveli 6:10.\nEkipa Bojana Jovičića polako je konsolidovala svoje redove, i kako je vreme odmicalo sustizali rezultat, da bi na kraju prvog poluvremena prvi put i poveli 18:17. Druga i treća četvrtina takođe su pripale domaćinima, pogotovu raspoloženom Branku Jereminovu koji je „pogodio“ sedam trojki, i postao junak meča.\nS druge strane ekipa iz Kosjerića predvođena odličnim Đurovižem, Bockom i Karalićem odvažno se suprostavila Pančevcima. Pokušavali su da pošto-poto sustignu sigurnu prednost Tamiša, ali bezuspešno. Prava prvenstvena, tvrda utakmica u kojoj su favoriti bili domaćini koji su i opravdali tu ulogu.\nTreba reći da su Pančevci igrali bez dvojice standardnih igrača Saše Mihajlovića i Davora Peraka, zbog povreda. Najefikasniji na utakmici bio je Branko Jereminov sa 26 poena. Košarkaši Tamiša utakmicu 19.kola igraju u sredu, 2.februara u Novom Sadu, sa istoimenom ekipom.


NBA i Evroliga – Amerika želi da sruši sistem\nČelnici američke NBA lige planiraju da sruše postojeći sistem u Evropi i kreiraju Evropsku konferenciju NBA, prenose španski mediji.\nEvropskoj košarci se smeši zemljotres kakav dosad nije viđen, piše španska „Marka“.Kako se navodi, NBA i FIBA su već otpočeli pregovore o pripajanju evropske košarke najjačoj ligi na svetu, a u sve nije uključena Evroliga.Ovo se može smatrati novom epizodom u ratu FIBA i Evrolige, koje se već neko vreme bore za prevlast u Evropi, pa trenutno imamo takmičenja kao što su Evroliga i Evrokup sa jedne i FIBA Liga šampiona i FIBA Evropa kup sa druge strane.Ukoliko bi došlo do ovakvog „buma“ na košarkaškom tržištu to ne bi značilo da bi se evropski klubovi pripojili američkim, ističe „Marka“, već bi samo NBA preuzela odgovornost nad vođenjem u tom slučaju najjačeg klupskog takmičenja na Starom kontinentu.Najveći problem NBA ligi trenutno pravi dogovor Evrolige sa međunarodnom sportskom kompanijom IMG, koja je 2015. godine potpisala ugovor na deset godina vredan 630 miliona evra.Od tog novca se finansiraju svi evroligaški klubovi, kojima 60 odsto prihoda ide odatle za prava prenosa i marketinga.Kada su neke ekipe od onih koje imaju mesto u odboru Evrolige pokušale da istupe iz iste pređu iz tog takmičenja u FIBA Ligu šampiona saznali smo da su penali za tako nešto deset miliona evra, što je prepreka koju nije lako zaobići.Međutim, NBA liga pošto-poto želi da realizuje ovaj projekat, a komesar Adam Silver je navodno već poslao pismo izvršnom direktoru Evrolige Đordiju Bertomeuu u kojem mu je predstavio svoj plan.\nsport, evroliga (košarka), fiba, nba, košarka\n© REUTERS / Mandatory Credit: Chris Nicoll-USA TODAY Sports/Chris NicollKomesar NBA lige Adam Silver (u sredini)\nEvropskoj košarci se smeši zemljotres kakav dosad nije viđen, piše španska „Marka“.\nKako se navodi, NBA i FIBA su već otpočeli pregovore o pripajanju evropske košarke najjačoj ligi na svetu, a u sve nije uključena Evroliga.\nOvo se može smatrati novom epizodom u ratu FIBA i Evrolige, koje se već neko vreme bore za prevlast u Evropi, pa trenutno imamo takmičenja kao što su Evroliga i Evrokup sa jedne i FIBA Liga šampiona i FIBA Evropa kup sa druge strane.\nUkoliko bi došlo do ovakvog „buma“ na košarkaškom tržištu to ne bi značilo da bi se evropski klubovi pripojili američkim, ističe „Marka“, već bi samo NBA preuzela odgovornost nad vođenjem u tom slučaju najjačeg klupskog takmičenja na Starom kontinentu.\nNajveći problem NBA ligi trenutno pravi dogovor Evrolige sa međunarodnom sportskom kompanijom IMG, koja je 2015. godine potpisala ugovor na deset godina vredan 630 miliona evra.\nOd tog novca se finansiraju svi evroligaški klubovi, kojima 60 odsto prihoda ide odatle za prava prenosa i marketinga.\nKada su neke ekipe od onih koje imaju mesto u odboru Evrolige pokušale da istupe iz iste pređu iz tog takmičenja u FIBA Ligu šampiona saznali smo da su penali za tako nešto deset miliona evra, što je prepreka koju nije lako zaobići.\nMeđutim, NBA liga pošto-poto želi da realizuje ovaj projekat, a komesar Adam Silver je navodno već poslao pismo izvršnom direktoru Evrolige Đordiju Bertomeuu u kojem mu je predstavio svoj plan.\n15 Oktobar, 08:19